Τι σημαίνει και τι φέρνει πιο κοντά στη Δ. Μακεδονία, το κλείσιμο των λιγνιτικών από τον Μητσοτάκη -Γράφει ο Αντώνης Κ. Πουγαρίδης - e-ptolemeos.gr\nΑρχική > Αρθρογραφία > Τι σημαίνει και τι φέρνει πιο κοντά στη Δ. Μακεδονία, το κλείσιμο των λιγνιτικών από τον Μητσοτάκη -Γράφει ο Αντώνης Κ. Πουγαρίδης\nΔημοσιεύτηκε απο: Αντώνης Πουγαρίδης σε Αρθρογραφία 25/09/2019 | 09:05\nΠροβλημάτισε – ή και δυσαρέστησε – μερίδα κόσμου στη Δυτική Μακεδονία ο Πρωθυπουργός, με την δημοσιοποίηση του κυβερνητικού σχεδιασμού για διακοπή λειτουργίας των λιγνιτικών μονάδων στο τέλος της επόμενης δεκαετίας, από το βήμα της γενικής συνέλευσης του ΟΗΕ.\nΤι σημαίνει όμως αυτή η εξέλιξη και το timing στο οποίο γίνεται;\nΕπιταχύνει ή επιβραδύνει τις εξελίξεις για την επόμενη μέρα στη Δυτική Μακεδονία;\nΑυτές οι ξαφνικές εξαγγελίες ( που για τον Μητσοτάκη δεν είναι τόσο ξαφνικές, αφού και προεκλογικά έδωσε αντίστοιχο στίγμα στην ομιλία του στη Φλώρινα), έρχονται να ταράξουν τα νερά στο γαλατικό χωριό που λέγεται Δυτική Μακεδονία.\nΜια Δυτική Μακεδονία που θεωρούσε ευλογία να ζει στη γυάλα της μονοκαλλιέργειας. Μια Δυτική Μακεδονία που νόμιζε πως θα ζει εσαεί από τη μαμά-ΔΕΗ λες και είχαν υπογράψει συμβόλαιο για την παντοτινή λειτουργία των μονάδων ανεξαρτήτως των εξελίξεων στα ενεργειακά σε παγκόσμιο επίπεδο.\nΗ μεγάλη σύμπτωση είναι ότι η επίμαχη τοποθέτηση του Μητσοτάκη στη Νέα Υόρκη, συνέπεσε με το πέρας του καινοτόμου Συνεδρίου για τη μετάβαση των Βαλκανίων στην καθαρή ενέργεια, που έγινε στα Κοίλα Κοζάνης τις προηγούμενες μέρες. Ένα συνέδριο στο οποίο τεχνοκράτες και πολιτικοί από όλη την Ευρώπη έσπασαν τα «ταμπού» δεκαετιών σχετικά με τον ρόλο της περιοχής, και την συμμετοχή καθαρών μορφών ενέργειας στο ενεργειακό μείγμα.\nΗ εκφορά τέτοιων απόψεων παλαιότερα τρομοκρατούσε τους εμπλεκόμενους, φαίνεται όμως με δεδομένα τα αδιέξοδα που πλησιάζουν, πως η κοινωνία έχει ωριμάσει.\nΗ κοινωνία αυτή, χρησιμοποιήθηκε πολλές φορές από τους διάφορους πολιτικούς και επιχειρηματικούς παράγοντες ώστε να παίξει διάφορα παιχνίδια. Πως μπορεί να ξεχάσει κανείς, τους χορούς που έριχναν πολιτικάντηδες της εποχής, έξω από τις πύλες των ΑΗΣ τα προηγούμενα χρόνια στα πλαίσια του «αγώνα» για ματαίωση του σχεδίου της ΔΕΗ; Πως μπορεί να ξεχάσει κανείς το αμίλητο νερό που ήπιαν οι ίδιοι πολιτικοί παράγοντες όταν η Κυβέρνηση των Αλ. Τσίπρα και Π. Καμμένου νομοθέτησε την πώληση των ΑΗΣ Μελίτης και Μεγαλόπολης. Πως μπορεί να ξεχάσει κανείς τα αιτήματα για επανακατασκευή και επαναλειτουργία του ΑΗΣ Πτολεμαΐδας; Μήπως αυτοί είναι που έχουν την πολιτική ευθύνη της βίαιης αποβιομηχάνισης;\nΠροφανώς η Κυβέρνηση δεν μπορεί να πιάσει το στόχο που έθεσε, δηλαδή το 2028. Τα 9 χρόνια δεν θεωρούνται ικανός και ρεαλιστικός χρόνος για να προσαρμοστεί η Ελλάδα – αλλά και η ΔΕΗ – σε ένα τέτοιο μοντέλο. Παρ΄ όλα αυτά, ο Πρωθυπουργός έδωσε το στίγμα του για το πως αντιλαμβάνεται τη θέση της χώρας στα παγκόσμια ενεργειακά και περιβαλλοντικά πράγματα βγάζοντας την από την απομόνωση. Επίσης, έθεσε το πλαίσιο στο οποίο θα κινηθούν οι ελληνικές κυβερνήσεις από εδώ και πέρα. Ότι δηλαδή δεν θα κάνουν ότι γουστάρουν, και δεν παρατείνουν με το έτσι θέλω και παράνομα τη λειτουργία μονάδων αδιαφορώντας για την ευρωπαϊκή νομοθεσία.\nΤέλος, η δήλωση αυτή φέρνει πιο κοντά στον άξονα του χρόνου, την υλοποίηση των δεσμεύσεων του Πρωθυπουργού για τη Δυτική Μακεδονία από το βήμα της ΔΕΘ. Ο Μητσοτάκης φάνηκε να έχει προετοιμάσει την εξαγγελία του, έχοντας πει προ ενός μηνός πως: «Η Δυτική Μακεδονία θα μας έχει δίπλα της στην αναζήτηση νέων επενδύσεων». Και αυτό πρέπει να είναι το στοίχημα για τον Περιφερειάρχη και τους Βουλευτές της Δυτικής Μακεδονίας. Η άμεση σχεδίαση και υλοποίηση των νέων επενδυτικών σχεδίων, με παράλληλη πίεση στην Κυβέρνηση για την επιτάχυνση τους και την άμεση δημιουργία νέων θέσεων εργασίας.\nΑντώνης Κ. Πουγαρίδης ΔΕΗ Δυτική Μακεδονία ενέργεια Κυριάκος Μητσοτάκης λιγνίτης\t2019-09-25\nΜε ετικέτα:Αντώνης Κ. Πουγαρίδης ΔΕΗ Δυτική Μακεδονία ενέργεια Κυριάκος Μητσοτάκης λιγνίτης\nPtolemeos Fm 21/01: Δείτε το σημερινό δελτίο ειδήσεων στο ραδιόφωνο του Viva Gr\nΚοινοποίησε το....FacebookTwitterPrintemail Άραγε υπάρχουν λέξεις, λόγια για να εκφράσω τα συναισθήματα της Νοσηλευτικής Υπηρεσίας , τον πόνο, τη συντριβή, για ...


Σ. Θεοδωράκης :Η Ελλάδα χρειάζεται καινούργιες συναινέσεις - sofokleous10.gr\nΣ. Θεοδωράκης :Η Ελλάδα χρειάζεται καινούργιες συναινέσεις\nΣτο στόχαστρο του βρέθηκε και ο αρχηγός της Αξιωματικής Αντιπολίτευσης , που κατά τον κ. Θεοδωράκη απεύχεται την αυτοδυναμία και χαρακτήρισε τον κ. Τσίπρα ως τον πρόεδρο των 12 συνιστωσών.\n«Είναι γεγονός ότι ο κόσμος θέλει κυβερνήσεις συνεργασίας. Γι’ αυτό και είναι αστεία η επίκληση της αυτοδυναμίας από την πλευρά του ΣΥΡΙΖΑ. Το απεύχεται ο Τσίπρας. Ένας αρχηγός 12 συνιστωσών δεν μπορεί να κυβερνήσει την χώρα» είπε.\nΕξ’ άλλου είπε ότι «στόχος των εκλογών δεν είναι η μεταβίβαση της Μερσεντές στους επόμενους αλλά σε όσους παράγουν λύσεις σε ζητήματα της κοινωνίας και κυρίως στο εθνικό θέμα της οικονομίας και εξόδου από την κρίση».\nΟ κ. Θεοδωράκης στις 6 το απόγευμα θα μιλήσει σε συγκέντρωση σε φίλους και εθελοντές του «Ποταμιού», στο Ωδείο Ρεθύμνου ενώ τη Δευτέρα το πρωί θα αναχωρήσει από τα Χανιά για την Αθήνα.\nΟ αντισημιτισμός στην Τουρκία, η συναγωγή και ο κυβερνήτης…\nΗ κεντροαριστερά της Ευρώπης έχει χάσει την εμπιστοσύνη των ψηφοφόρων


"Η ζωή μου είναι άδεια χωρίς το κινητό" - 'Έρευνα αποκαλύπτει την σχέση των εφήβων με τα κινητά\nΤα κινητά και το διαδίκτυο έχουν μπει για τα καλά στη ζωή μας. Ενήλικοι και έφηβοι είναι διαρκώς με ένα κινητό στο χέρι και αίσθηση κάνει το γεγονός ότι τα παιδιά, ξέρουν να χειρίζονται κινητά τηλέφωνα και tablets από την προσχολική τους ηλικία. Η μεγάλη επαφή που έχουν αναπτύξει παιδιά και έφηβοι με το διαδίκτυο, είναι κάτι που ανησυχεί ιδιαίτερα επιστήμονες, εκπαιδευτικούς και γονείς.\nΤο διαδίκτυο είναι ένα αχανές μέρος και οι γονείς προσπαθούν με νύχια και με δόντια, να μάθουν στα παιδιά τους βασικούς κανόνες, έτσι ώστε να εξασφαλίσουν την ασφαλή πλοήγηση στο διαδίκτυο. Οι κίνδυνοι καραδοκούν και το κινητό τηλέφωνο έχει γίνει προέκταση των χεριών τους. Οι έφηβοι, πάνω στην “τρέλα” της ηλικίας, επιθυμούν να κάνουν αυτό που η μόδα προστάζει κι έτσι δεν είναι λίγοι αυτοί που έχουν social media επειδή οι φίλοι τους, διατηρούν κι εκείνοι λογαριασμούς σε αυτά.\nΜια νέα ερευνά όπου τα αποτελέσματά της δημοσιεύθηκαν στην εφημερίδα Καθημερινή αποκαλύπτει την τεράστια επιρροή που έχει το διαδίκτυο στις ζωές των εφήβων. Μην ξεχνάμε ότι το internet είναι ένα ισχυρό όπλο αρκεί να ξέρεις να το χρησιμοποιήσεις. Σε μια τόσο τρυφερή ηλικία, το να γνωρίζεις τους κινδύνους δεν είναι δεδομένο. Αξίζει να σημειωθεί ότι η έρευνα πραγματοποιήθηκε από την Ελληνική Εταιρεία Εφηβικής Ιατρικής (ΕΕΕΙ) σε συνεργασία με το μεταπτυχιακό πρόγραμμα «Στρατηγικές Ανάπτυξης και Εφηβικής Υγείας» της Ιατρικής Σχολής του ΕΚΠΑ. Ας δούμε όμως αναλυτικά τι αναφέρει η έρευνα παρακάτω.\nΤο 2019 τουλάχιστον ένας στους τρεις έφηβους δέχθηκαν παρενόχληση και εκφοβισμό μέσω του διαδικτύου. Τρομακτικό είναι το γεγονός ότι σε παρόμοια έρευνα η οποία πραγματοποιήθηκε το 2013, ίδια συμπεριφορά είχαν ένας στους πέντε. Σε σύγκριση με την έρευνα του 2013 τα ποσοστά εξάρτησης στο διαδίκτυο έχουν αυξηθεί δραματικά. πιο συγκεκριμένα, πλέον το 37% των εφήβων παρουσιάζει εξάρτηση στο διαδίκτυο με ένα 8% να βρίσκεται σε σοβαρή μορφή. Αντιθέτως το 2013 τα ποσοστά εξάρτησης των εφήβων στο διαδίκτυο βρίσκονταν στο 13% με τα σοβαρά κρούσματα να αγγίζουν μόλις το 2%.\nΤα πρώτα αποτελέσματα βασίζονται στις απαντήσεις 612 εφήβων ηλικίας 12-18 ετών από όλη την Ελλάδα. «Βλέπουμε μια εκθετική ανάπτυξη των προβλημάτων από το 2013, που ολοκληρώθηκε η προηγούμενη σχετική έρευνα. Υπάρχει μεγάλη επιδείνωση των στοιχείων, όπως για παράδειγμα στη διαδικτυακή παρενόχληση: το 2013 είχε συναντήσει παρόμοια συμπεριφορά το 20%, το 2019 πάνω από 30%», δήλωσε στην Καθημερινή η κ. Αρτεμις Τσίτσικα, αναπληρώτρια καθηγήτρια παιδιατρικής-εφηβικής ιατρικής στο ΕΚΠΑ και πρόεδρος της ΕΕΕΙ.\nΤα υψηλά ποσοστά χρήσης των smartphone από εφήβους και τα αίτια που οδήγησαν τους έφηβους στην υπερβολική χρήση των κινητών τηλεφώνων.\nΜε την εισαγωγή των smartphones στη ζωή μας, το 94% των εφήβων έχουν πλέον πρόσβαση στα social media και διατηρούν λογαριασμούς. Βέβαια οι κίνδυνοι που καραδοκούν στον κυβερνοχώρο φαίνεται πως τους αφήνει παντελώς αδιάφορους, διότι έχουν άγνοια κινδύνου εξαιτίας της ηλικίας. Παρόλα αυτά, σύμφωνα με την έρευνα το 28,4% των εφήβων έχει κάνει αναφορά για παρενόχληση ενώ το 32,5% έχει φερθεί βiαια στο Διαδίκτυο. Αξίζει να σημειωθεί ότι το 30% έχει βρεθεί αντιμέτωπο με κακή χρήση προσωπικών δεδομένων και το 38,5% των νέων είδε κάτι στο internet που τους αναστάτωσε ή τους στενοχώρησε. Το 60,3% έχει μιλήσει άσχημα στο Διαδίκτυο, ενώ το 53% έχει δεχθεί λεκτικές επιθέσεις ή έχει βρεθεί μπροστά σε επιθετικό λόγο.\nΣημαντικό είναι το συμπέρασμα των ερευνητών ότι η οικονομική κρίση έχει οδηγήσει σε αυτή τη ραγδαία χρήση των κινητών τηλεφώνων από τους εφήβους. Οι πολλές ασχολίες των γονιών και η έντονη εργασία και το άγχος, οδηγούν τους εφήβους σε χάσμα με τους γονείς τους. Η δική μας άποψη είναι, ότι εκτός από αυτό, τα νέα επαγγέλματα μεσώ του διαδικτύου όπως είναι οι influencers, γοητεύουν τους νέους που θεωρούν ότι είναι μια εύκολη και ευχάριστη δουλειά που δεν χρειάζεται πολλές εγκυκλοπαιδικές γνώσεις. Η οικονομική κρίση, φαίνεται πως τους έχει “κόψει” τα φτερά για περαιτέρω σπουδές, οπότε επιλέγουν το διαδίκτυο.\nΤο 30,9% των εφήβων απάντησε ότι αμελεί να κάνει τις υποχρεώσεις του εξαιτίας του διαδικτύου ενώ το 42,6% ότι εξαιτίας αυτού νιώθει κουρασμένο και κοιμάται λιγότερο. Παρόλα αυτά, το 61,6% δήλωσε ότι το να χρησιμοποιεί το κινητό τηλέφωνο τον χαλαρώνει ενώ το 28,5% τόνισε ότι νιώθει περισσότερη αυτοπεποίθηση με αυτό, στα χέρια του. Αίσθηση έκανε ότι το 20,3% των εφήβων δηλώνουν ότι δε θα ήθελαν να αποχωριστούν το κινητό τηλεφωνώ διότι η ζωή τους θα ήταν άδεια. Μάλιστα, θα συνέχιζαν να το χρησιμοποιούν ακόμη κι αν είχαν αρνητικές επιπτώσεις στη καθημερινότητα τους.\nΑξίζει να σημειωθεί ότι το 71% των εφήβων χρησιμοποιεί καθημερινά το κινητό του τηλέφωνο ενώ από την ηλικία των 12 μέχρι και των 18 οι χρήστες laptop είναι 16,6%, σταθερού υπολογιστή 15% και tablet 10,9%. Με λίγα λόγια σε αυτές τις ηλικίες, η πρόσβαση στο internet γίνεται κατά βάση από το κινητό.\nΤι είναι η εξάρτηση στο διαδίκτυο και ποια είναι τα συμπτώματα της;\nΗ εξάρτηση στο διαδίκτυο είναι όταν δεν μπορείς να περάσεις μεγάλο χρονικό διάστημα μακριά από αυτό, χωρίς να υπάρχει σοβαρός λόγος για να το χρησιμοποιήσεις. Σύμφωνα με τους επιστήμονες οι έφηβοι που είναι εξαρτημένοι στο διαδίκτυο, υιοθετούν παράλληλα κακές διατροφικές συνήθειες, αφού η κατανάλωση ανθυγιεινών σνακ την ώρα που παρακολουθούν μια ταινία online είναι το πιο συχνό φαινόμενο. Μη ξεχνάμε όμως κι αυτά τα παιδιά, που εξαιτίας των λάθος προτύπων που αντικρίζουν σε καθημερινή βάση μέσα από τα social media έχουν ανορεξικές τάσεις, διότι νιώθουν άσχημα με το δικό τους σώμα.\nΤέλος, αξίζει να σημειωθεί ότι τα παιδιά τα οποία είναι εθισμένα στο διαδίκτυο αναπτύσσουν δυσκολίες στην κοινωνικοποίηση τους, αφού δεν έχουν μάθει να επικοινωνούν με τα μάτια και το στόμα, παρά μόνο με selfies και γραπτά μηνύματα. Φαίνεται πως η ευκολία του γραπτού μηνύματος, έκανε τους εφήβους να νιώθουν άβολα από μια προσωπική σχέση που ξεκινάει εκτός των social media. Επίσης έχουν συνέχεια νεύρα και ξεσπούν ακόμη και με βίαιους τρόπους μέσα στο σπίτι.\nΔεν είναι λίγοι οι έφηβοι που εθίζονται στον διαδικτυακό τζoγο και αυτό το φαινόμενο έχει παρατηρηθεί από το 2013 σε αντίστοιχη έρευνα. Μάλιστα οι ειδικοί και τότε και τώρα, δηλώνουν ότι ο διαδικτυακός τζόγος είναι πολύ πιο εθιστικός από ότι ο τζoγος στα καζίνο. Το ποσοστό εθιστικότητας συγκεκριμένα βρίσκεται στο +2,6% όταν συγκρίνουμε τον διαδικτυακό με τον κοινό τζoγο.\nΗ Αρτέμις Τότσικα σε σχετική συνέντευξη τύπου τόνισε ότι: «Οι νέες τεχνολογίες είναι μέσα στη ζωή των παιδιών και των εφήβων. Οι νέοι είναι αυτόχθονες στον κόσμο της τεχνολογίας, εμείς είμαστε μετανάστες. Δεν μπορείς να τους αποκλείσεις από αυτήν. Θα είναι σαν μια μορφή αναπηρίας. Εξάλλου, το Διαδίκτυο φέρει πολλές θετικές δυνατότητες, από την εκπαίδευση και την ψυχαγωγία μέχρι την κοινωνικοποίηση και τη δημιουργία» .\nΟι γονείς έχουν άγνοια για τις συναντήσεις των παιδιών τους\nΑξίζει να σημειωθεί ότι το 43,5% των εφήβων συναντήθηκε με άτομα που γνώρισε στο Διαδίκτυο. Το 30,2% δήλωσε ότι δεν ήταν μια θετική εμπειρία ενώ υποστήριξαν πολλοί έφηβοι ότι δέχθηκαν σεxουaλική παρενόχληση. Τρομαχτικό είναι το γεγονός ότι το 38,7% των γονιών δεν γνώριζαν γι’ αυτή τη συνάντηση. Θετικά συναισθήματα “γεννάει” το γεγονός ότι το ποσοστό όπου και οι δυο γονείς ήξεραν για τις συναντήσεις των παιδιών τους ξεπερνάει το ποσοστό των γονιών που δεν γνώριζαν. Συγκεκριμένα, οι γονείς που ήταν ενημερωμένοι βρίσκονται στο ποσοστό των 39,6%. Το 18,3% ήταν μόνο η μητέρα και στο 3,4% μόνο ο πατέρας.\nΠως πρέπει να αντιμετωπίσουν οι γονείς την εξάρτηση των παιδιών στο διαδίκτυο;\nΣύμφωνα με τους ειδικούς οι γονείς χρειάζεται να έχουν κι εκείνοι πρόσβαση στο διαδίκτυο και να παρακολουθούν τα προσωπικά profiles των παιδιών τους. Στο διαδίκτυο δεν υπάρχει δεύτερη ευκαιρία και πολλές φορές έχει παρατηρηθεί το φαινόμενο, έφηβοι να αλλάζουν ακόμη και σχολεία εξαιτίας του διαδικτυακού εκφοβισμού. Αυτό δεν το λέμε εμείς, αλλά στελέχη της ΕΕΕΙ.\nΣύμφωνα με τους ειδικούς, οι γονείς θα πρέπει να ασχολούνται περισσότερο με τα παιδιά τους και να κάνουν πράγματα μαζί, έτσι ώστε να μην είναι συνέχεια απασχολημένα με τα κινητά τους τηλέφωνα. Επίσης και το σχολείο μπορεί να παίξει καθοριστικό ρόλο στο να μάθει στα παιδιά να χειρίζονται σωστά το διαδίκτυο. Το 53% των σχολείων της χώρας, φαίνεται πως δεν έχει πρόσβαση στο Internet. Αυτό φυσικά, είναι κάτι που πρέπει να μας θορυβήσει.


Βγάλτε το φούσκα έξω! πώς να απελευθερώσετε φόβο, αβεβαιότητα και αμφιβολίες | GR.Superenlightme.com\nΒγάλτε το φούσκα έξω! πώς να απελευθερώσετε φόβο, αβεβαιότητα και αμφιβολίες\n«Μην αφήνετε τους φόβους σας να επιλέξετε το πεπρωμένο σου.» ~ Άγνωστος\nΠριν από την πραγματοποίηση σημαντικών επιχειρήσεων και τη ζωή αποφάσεις, πρώην αφεντικό μου που χρησιμοποιείται για να ρωτήσω τον εαυτό του, «Τι θα κάνω αν δεν φοβήθηκαν;» Αυτό τον βοήθησε να γίνει συνείδηση για το πώς ο φόβος θα μπορούσε δυνητικά να τον κρατήσει πίσω από επιδιώκουν τα όνειρά του. Εργάστηκε επιμελώς να αποκολληθούν από το φόβο και να προχωρήσουμε στη ζωή του με θάρρος. Δώδεκα χρόνια αργότερα, ο ίδιος κατέχει δύο πολύ επιτυχημένες εταιρείες, κλώτσησε μια περίοδο του καρκίνου στο γάιδαρο, και είναι στην καλύτερη φόρμα της ζωής του να κάνει Ironman τρίαθλο και τέτοια (αύξηση χιλιάδες δολάρια για την έρευνα του καρκίνου.)\nΤο μάθημα που μου έμαθε για το φόβο έχει ωφεληθεί σε μεγάλο βαθμό τη δική μου ζωή, καθώς και την ικανότητά μου να βοηθήσει τους πελάτες μου. Πιστεύω ακράδαντα στο νόμο της έλξης, ότι όταν βάζουμε τις σκέψεις και την ενέργειά μας συχνά έρχεται να αποδώσει καρπούς μέσω της αυτοεκπληρούμενης προφητείας (δηλαδή αν νομίζετε ότι δεν θα πάρει τη δουλειά, δεν θα επειδή θα αυτο- σαμποτάζ.)\nΣτην πράξη μου, βλέπω πως σχεδόν ο καθένας αφήνει ο ίδιος ο φόβος σφήνα μεταξύ τους και τη ζωή που πραγματικά θέλουν. Έχουμε περιορίσει τις ζωές μας μέσω μας τις σκέψεις, τα συναισθήματα, τις συμπεριφορές, εγώ, κ.λπ. Περισσότερα από τη δουλειά μου προπόνηση ανθρώπους για το πώς να βγούμε από το δικό τους τρόπο στην πορεία προς την επιτυχία.\nΜετά από σχεδόν 20 χρόνια επαγγελματιών συμβουλευτικής, προτείνω τα εξής:\nΑναγνωρίστε όταν συμβαίνει FUD. Κάθε φορά που παίρνω τον εαυτό μου εργαστεί επάνω σε μια μπάλα του άγχους, ο σύζυγός μου λέει, «Είναι απλά FUD.» Όταν συμβαίνει αυτό, το καλύτερο που έχετε να κάνετε είναι να ασκήσει βαθιά αναπνοή, το διαλογισμό ή άλλες τεχνικές γνώσης και συναίσθησης που θα σας βοηθήσει να επικεντρωθεί στην παρούσα στιγμή και να αποκολληθούν από το φόβο για το άγνωστο.\nΡωτήστε τον εαυτό σας, «Τι θα κάνω αν δεν φοβήθηκαν;» Σκεφτείτε όχι μόνο το φόβο της αποτυχίας, αλλά ο φόβος της επιτυχίας, τόσο προέρχονται από ταύτιση με το εγώ και το φόβο της απώλειας. Για να εργαστείτε σε αποστασιοποίηση από το εγώ, συστήνω ιδιαίτερα τη δύναμη του τώρα από Eckhart Tolle.\nΑντικαταστήστε το φόβο με ηρεμία. Όταν αποκολληθούν από το εγώ και το μυαλό με βάση την αναγνώριση, θα συνδεθεί με την ουσία μας, τον βαθύτερο εαυτό μας από μέσα. Όταν λειτουργούμε από την ουσία μας, ζούμε τη ζωή μας με τρόπο που να είναι σύμφωνες με το υψηλότερο εαυτό μας και ευθυγραμμίζονται με την μεγαλύτερη ροή του κόσμου γύρω μας. Για βοήθεια σχετικά με τη διαδικασία αυτή, θα ήθελα να συστήσω μια νέα γη από Eckhart Tolle.\nΑντικαταστήστε την αβεβαιότητα με την πρόθεση. Το να ζεις με πρόθεση είναι να ενεργεί στην παρούσα στιγμή με τρόπο που να ευθυγραμμίζεται με τις υψηλότερες φιλοδοξίες και τις αξίες σας. Επιλέξτε τις προθέσεις που θα κάνουν μεγαλύτερο όραμα ζωής σας πραγματικότητά σας. Για να το κάνετε αυτό, προτείνω την ανάγνωση Η δύναμη της πρόθεσης του Wayne Dyer.\nΑντικαταστήστε αμφιβολία με την πίστη. Πιστέψτε στον εαυτό σου, να αντικαταστήσει αυτο-αμφιβολία με την αυτοεκτίμηση μέσω της θεραπείας ή καθοδήγηση. Συνδεθείτε με υψηλότερη ισχύ σας (ο Θεός, το σύμπαν, τη φύση, κλπ) μέσα από πνευματικές πρακτικές. Κοίτα εισπνοή θετικότητα και η αναπνοή από την αρνητικότητα όσο το δυνατόν συχνότερα.\nΠολλοί άνθρωποι λειτουργούν από ένα μέρος του φόβου και της αμφιβολίας. Αντ 'αυτού, επιλέξτε αγάπη και ελπίδα ως οδηγοί σας.\nΑυτό το είδος επικοινωνίας συμβαίνει μία φορά το λεπτό και είναι κακό για την υγεία σας\nΌταν δεν έχετε κίνητρο, θυμηθείτε αυτό!\nΠέντε αξιόπιστοι τρόποι να καλλιεργηθεί περισσότερη προσοχή


You are at:Home»Στοίχημα»Προγνωστικά»Στοίχημα στην Premier League: Εξαιρετική απόδοση στο over 2,5 γκολ του Anfield\nBy Κώστας Βρουλής on 4 February 2012 Προγνωστικά, Στοίχημα\nManchester City και Arsenal φαίνεται να είναι οι ομάδες που έχουν εύκολο έργο στο πλαίσιο της 24ης αγωνιστικής της Premier League. Πολλά πάντως αναμένεται να ξεκαθαρίσουν στη μάχη της τετράδας, αλλά και αυτής του υποβιβασμού. Η καλή «ανάγνωση» των αγώνων, θα μας φέρει και κέρδη μιας και το ενδιαφέρον είναι τεράστιο.\nΜεγάλη μάχη για την παραμονή στην κατηγορία θα γίνει στο Loftus Road, με την QPR (στο 1.90) να υποδέχεται τους Wolves. Ενισχυμένη από τις μεταγραφές, η QPR μπορεί να ελπίζει σε κάτι παραπάνω από το 2-2 που απέσπασε στην έδρα της Aston Villa μεσοβδόμαδα. Αντίθετα, οι Wolves πηγαίνουν από το κακό στο χειρότερο, κάτι που φάνηκε από το 0-3 από τη Liverpool και μάλιστα εντός έδρας. Η παράδοση «δείχνει» ισοπαλία (τέσσερις) και QPR (δυο νίκες) ενώ μόλις μια φορά κέρδισαν οι «λύκοι» τα τελευταία χρόνια. Μάλιστα, στο φετινό ματς του πρώτου γύρου οι Rangers θριάμβευσαν με 3-0! Με δεδομένο ότι οι Wolves συμπλήρωσαν εννέα αγωνιστικές χωρίς νίκη (τέσσερις ισοπαλίες, πέντε ήττες) με 10-21 γκολ, η QPR είναι το φαβορί.\nΜερικές φορές οι παραδόσεις είναι για να σπάνε και η Manchester City (στο 1.30) έχει την ευκαιρία να το κάνει υποδεχόμενη τη Fulham (στο 9.50). Από τη σεζόν 2006-07, όταν κέρδισε 3-1 έχει να πανηγυρίσει η City υποδεχόμενη τη Fulham στο πλαίσιο της Premier League. Εκτοτε, ακολούθησαν δυο νίκες (2-3, 1-3) για τους Λονδρέζους και ισάριθμες ισοπαλίες (2-2, 1-1). Χαρακτηριστικό πως μέχρι και το περυσινό ματς, το over 2,5 γκολ (στο 1.55) είχε εμφανιστεί στα πέντε προηγούμενα παιχνίδια στο Manchester ενώ την τελευταία επταετία 11 από τα 13 ματς έληξαν με over 2,5 γκολ και τα οκτώ εξ αυτών με over 3,5 γκολ (στο 2.50)! Η προφανής λύση είναι το over 2,5 γκολ ενώ, βάσει παράδοσης αλλά και τελευταίων εμφανίσεων, η λογική λέει πως αμφότερες οι ομάδες θα σκοράρουν (στο 1.85).\nΓκολ και θέαμα προσφέρουν συνήθως και οι αναμετρήσεις της Liverpool (στο 2.10) με την Tottenham (στο 3.40). Μοιρασμένα τα over 2,5 γκολ (στο 2.10) και τα under 2,5 γκολ (στο 1.65), από έξι στα ματς που έγιναν στο Anfield ανάμεσα σε Liverpool και Tottenham, μόνο ένα παιχνίδι ολοκληρώθηκε χωρίς γκολ (στο 9.00 το 0-0) ενώ τα επτά από τα 11 πιο πρόσφατα ματς ανεξαρτήτως έδρας ολοκληρώθηκαν με over 2,5 γκολ. Αμφότερες έρχονται από δυο αγώνες που σημειώθηκαν τουλάχιστον τρία γκολ, επομένως φαίνεται προς τα πού πάει το παιχνίδι. Μια μάχη τετράδας, στην οποία η Liverpool φαίνεται να έχει τον πρώτο λόγο, λόγω ψυχολογίας.\nQPR – Wolves 1 @ 1.90\nManchester City – Fulham over 2,5 γκολ @ 1.55\nLiverpool – Tottenham over 2,5 γκολ @ 2.10\nPrevious ArticleΣτοίχημα στην Superlig: Ο Γκέκας υπόσχεται πολλά γκολ\nNext Article Προγνωστικά στο Στοίχημα 04 – 05 Φεβρουαρίου


Έλεγχος των γνώσεων - εξετάσεις | ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ | ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ ΦΛΩΡΙΝΑΣ\nΗ αξιολόγηση της επίδοσης του φοιτητή βασίζεται κυρίως στην τελική εξέταση μετά τη λήξη του εξαμήνου. Η εξέταση μπορεί να είναι - κατά την κρίση του διδάσκοντα - γραπτή ή προφορική. Η αξιολόγηση της επίδοσης μπορεί να στηρίζεται και σε γραπτή εργασία ή και σε εργαστηριακές, φροντιστηριακές ή πρακτικές ασκήσεις. Ο διδάσκων δικαιούται να απαλλάξει φοιτητές από την τελική εξέταση, εφόσον έχει προηγηθεί επαρκής διαδοχικός έλεγχος κατά τη διάρκεια του εξαμήνου και με την προϋπόθεση ότι δεν διαταράσσεται η εύρυθμη λειτουργία του Προγράμματος Σπουδών του Τμήματος. Ο φοιτητής δικαιούται να εξεταστεί κατά την περίοδο του Σεπτεμβρίου στα μαθήματα και των δύο εξαμήνων, χειμερινού και εαρινού, ενώ κατά τις περιόδους Ιανουαρίου - Φεβρουαρίου και Ιουνίου μόνο στα μαθήματα του αντίστοιχου εξαμήνου. Σε περίπτωση αποτυχίας σε υποχρεωτικό μάθημα και στις δυο εξεταστικές περιόδους (στο τέλος του εξαμήνου και στην εξεταστική του Σεπτεμβρίου), ο φοιτητής οφείλει να το δηλώσει και να το παρακολουθήσει ξανά σε επόμενο εξάμηνο, ώστε να αποκτήσει εκ νέου το δικαίωμα συμμετοχής στις εξετάσεις του συγκεκριμένου μαθήματος. Σε περίπτωση αποτυχίας σε Κατ’ Επιλογήν Υποχρεωτικό μάθημα, ο φοιτητής υποχρεούται να το επαναλάβει σε επόμενο εξάμηνο. Εάν, ωστόσο, αυτό δεν προσφέρεται, τότε μπορεί να αντικατασταθεί με ένα μάθημα της ίδιας κατηγορίας μαθημάτων. Σε περίπτωση αποτυχίας σε μάθημα Ελεύθερης Επιλογής, αυτό μπορεί να αντικατασταθεί με οποιοδήποτε άλλο. Ο αριθμός των Υποχρεωτικών και των Κατ’ Επιλογήν Υποχρεωτικών μαθημάτων που θα μπορούσε κανείς να επαναλάβει σε κάθε εξάμηνο είναι κατ’ ανώτατο όριο τρία (3). Εξαίρεση ισχύει για τους φοιτητές που έχουν δώσει κατατακτήριες εξετάσεις για την εισαγωγή τους στο Τμήμα, οι οποίοι μπορούν να επαναλάβουν σε κάθε εξάμηνο μέχρι τέσσερα (4) μαθήματα.\nΤο εργαστήριο ή η πρακτική άσκηση εξαμηνιαίου μαθήματος κατοχυρώνονται και δεν επαναλαμβάνονται, εφόσον η παρακολούθηση έχει κριθεί ως επαρκής. Αν ο φοιτητής αποτύχει τουλάχιστον τέσσερις φορές σε εξετάσεις οποιουδήποτε μαθήματος, η Γενική Συνέλευση του Τμήματος μπορεί, ύστερα από αίτηση του φοιτητή, να ορίσει τριμελή επιτροπή επανεξέτασης στην οποία συμμετέχει υποχρεωτικά και ο εξεταστής. Το πρόγραμμα εξετάσεων της περιόδου Ιανουαρίου-Φεβρουαρίου ανακοινώνεται πριν από τις διακοπές των Χριστουγέννων, της περιόδου του Ιουνίου πριν από τη λήξη της περιόδου των μαθημάτων και της περιόδου του Σεπτεμβρίου κατά τη διάρκεια των εξετάσεων του Ιουνίου.\nΣτην περίπτωση που ο φοιτητής δεν λάβει πτυχίο σε έξι χρόνια από την εγγραφή του στο Τμήμα, διαγράφεται αυτοδικαίως. Όταν συντρέχουν σοβαροί λόγοι αδυναμίας παρακολούθησης των σπουδών, ο φοιτητής έχει δικαίωμα να ζητήσει αναστολή των σπουδών του. Ο χρόνος αναστολής των σπουδών δεν προσμετράται στο χρόνο παραμονής του (στα έξι χρόνια) στο τμήμα προκειμένου να λάβει πτυχίο.


Έλληνας μετανάστης από το Χρυσοχώρι Καβάλας έγινε «βασιλιάς» των ψαριών στην Κολωνία | Τι λες τώρα;\nHome \_ Έλληνες εξωτερικού \_ Έλληνας μετανάστης από το Χρυσοχώρι Καβάλας έγινε «βασιλιάς» των ψαριών στην Κολωνία\nΤι λες τώρα; 22 Οκτωβρίου, 2017 7:55 ΜΜ\nΟ Ανέστης Βλασακάκης είναι ιδιοκτήτης του oνομαστού ιχθυοπωλείου-εστιατορίου «Fisch Paradies»(Et Fesch Hus – Fischhaus), που αποτελεί σημείο αναφοράς στην Κολωνία. Ο ίδιος συνεχίζει επάξια τη μακρά παράδοση του πατέρα του, που πρώτος έφερε κατά τη δεκατία του ’70 το φρέσκο ψάρι στην Κολωνία. Συναντήσαμε τον Ανέστη Βλασακάκη εν ώρα εργασίας στο μαγαζί του, όπου μας μίλησε για τη ζωή του, την επαγγελματική του πορεία αλλά και τη μεγάλη του αγάπη, τα ψάρια. Διαβάστε την προσωπική ιστορία του Ανέστη Βλασακάκη εδώ: http://p.dw.com/p/2mDPn #πορτραίτα #επιτυχημένοι_έλληνες #dwgreek\nΔημοσιεύτηκε από DW (Ελληνικά) στις Παρασκευή, 20 Οκτωβρίου 2017


Τυνησία: Εκρηκτικό πολιτικό κλίμα μετά τη δολοφονία στελέχους της αντιπολίτευσης\nΣχηματισμός κυβέρνησης εθνικής ενότητας από τον πρωθυπουργό Τζαμπαλί\nΤετάρτη, 06 Φεβρουαρίου 2013 15:17\nΔιαδηλωτής τρέχει για να καλυφθεί κατά τη διάρκεια διαδήλωσης στην Τύνιδα.\nΤην απόφαση να διαλύσει το παρόν υπουργικό συμβούλιο και να σχηματίσει κυβέρνηση εθνικής ενότητας έλαβε ο τυνήσιος πρωθυπουργός Χαμάντι Τζεμπαλί, μετά τη δολοφονία του στελέχους της κοσμικής αντιπολίτευσης Σόκρι Μπελάιντ το πρωί της Τετάρτης.\nΟ πρωθυπουργός της Τυνησίας εκφώνησε τηλεοπτικό διάγγελμα προς το έθνος, στο οποίο ανακοίνωσε την απόφασή του για σχηματισμό κυβέρνησης τεχνοκρατών.\nΠηγές έκαναν λόγο για «προσωπική απόφαση» του Τζεμπαλί, η οποία ελήφθη «με γνώμονα τα συμφέροντα της χώρας».\nΗ απόφαση έρχεται μετά από το κύμα διαδηλώσεων στις μεγαλύτερες πόλεις της Τυνησίας, κυρίως στην Τύνιδα και στην Σίντι Μπουζίντ, το οποίο δημιούργησε η πρωινή είδηση της δολοφονίας του Μπελάιντ, πολιτικού του κοσμικού αντιπολιτευτικού συνασπισμού «Λαϊκό Μέτωπο» και στελέχους του κόμματος «Δημοκρατικοί Πατριώτες».\nEuronews: Τυνήσιος πολιτικός πυροβολήθηκε θανάσιμα\nΠερισσότεροι από 1.000 διαδηλωτές συγκεντρώθηκαν έξω από το υπουργείο Εσωτερικών, με πολλούς να ζητούν την παραίτηση της κυβέρνησης, η οποία διαδέχθηκε το καθεστώς Μπεν Άλι.\nΣτους δρόμους της Σίντι Μπουζίτ διαδήλωσαν τουλάχιστον 4.000 άνθρωποι, πολλοί εκ των οποίων καίνε λάστιχα και εκσφενδονίζουν πέτρες κατά των αστυνομικών δυνάμεων.\nΑπό την πλευρά τους, άνδρες των αστυνομικών δυνάμεων πυροβόλησαν επανειλημμένα στον αέρα και έκαναν χρήση δακρυγόνων για να διαλύσουν το πλήθος.\nEuronews: Οργή στην Τυνησία για τη δολοφονία στελέχους της αντιπολίτευσης\nΤο Λαϊκό Μέτωπο ανακοίνωσε ότι αποχωρεί από τη Συντακτική Συνέλευση, η οποία είναι επιφορτισμένη με την εκπόνηση του νέου συντάγματος της χώρας.\nΠαράλληλα, η αντιπολίτευση καλεί σε γενική απεργία σαν απάντηση στη δολοφονία Μπελάιντ.\nΟ ηγέτης του κυβερνητικού ισλαμιστικού κόμματος Ενχάντα, Ρασίντ Γκανουσί, επιβεβαίωσε ότι γραφεία του κόμματος σε διάφορες πόλεις της χώρας έχουν παραδοθεί στις φλόγες από διαδηλωτές.\nAl Jazeera: Θύελλα αντιδράσεων στην Τυνησία\nΔικηγόρος και ακτιβιστής υπέρ των ανθρωπίνων δικαιωμάτων, ο Σόκρι Μπελάιντ ήταν σταθερός επικριτής της κυβέρνησης, την οποία κατηγορούσε ως «μαριονέτα» του Κατάρ.\nΟ Μπελάιντ δέχτηκε τέσσερις σφαίρες στο κεφάλι και το στήθος.\nΤο Σάββατο ο ίδιος είχε κατηγορήσει «μισθοφόρους» του κόμματος Ενχάντα για επίθεση σε σύσκεψη στελεχών του αριστερού κόμματος των Δημοκρατικών Πατριωτών.\nΒαθαίνει ο διχασμός ισλαμιστών - κοσμικών\nΗ δολοφονική επίθεση, η οποία έγινε έξω από την οικία του Μπελάιντ στην πρωτεύουσα της χώρας, έρχεται σε μία περίοδο αυξανόμενης έντασης μεταξύ ισλαμιστών και κοσμικής αντιπολίτευσης.\nΗ κοσμική αντιπολίτευση κατηγορεί το ισλαμιστικό Ενχάντα («Κόμμα Αναγέννησης») ότι γειτνιάζει πολιτικά με τους υπερσυντηρητικούς Σαλαφιστές, ενώ οι τελευταίοι το κατηγορούν ότι δεν πράττει αρκετά για την υπεράσπιση των ισλαμικών αξιών.\nΑπόσπασμα από τη συνέντευξη Τύπου που έδωσε σήμερα στο Ευρωπαϊκό Κοινοβούλιο ο πρόεδρος της Τυνησίας Μ. Μαρζούκι και στο οποίο αναφέρεται στη δολοφονία του Σόκρι Μπελάιντ, πολιτικού του κοσμικού αντιπολιτευτικού συνασπισμού «Λαϊκό Μέτωπο» και στελέχους του κόμματος «Δημοκρατικοί Πατριώτες».\nΟ πρόεδρος Μονσέφ Μαρζούκι, από την πλευρά του, ο οποίος τον προηγούμενο μήνα είχε πρειδοποιήσει ότι η αυξανόμενη ένταση θα μπορούσε να οδηγήσει έως και σε εμφύλιο πόλεμο, επέστρεψε εσπευσμένα στη χώρα, διακόπτοντας επίσκεψή του στη Γαλλία.\nΟ πρωθυπουργός Χαμάντι Τζεμπάλι καταδίκασε τη δολοφονία, σημειώνοντας ότι η ταυτότητα του δολοφόνου παραμένει άγνωστη.\nΚάθε εμπλοκή του Ενχάντα στη δολοφονία Μπελάιντ αρνήθηκε ο Ρασίντ Γκανουσί.\nΤη δολοφονία καταδίκασε και ο γάλλος πρόεδρος Φρανσουά Ολάντ, εκφράζοντας παράλληλα την ανησυχία του για την κλιμάκωση της βίας στην πρώην γαλλική αποικία και χαρακτηρίζοντας τον δολοφονηθέντα πολιτικό μία από τις πλέον θαρραλέες και ελεύθερες φωνές της πατρίδας του.\nΤο Ενχάντα ελέγχει το 42% των εδρών της Βουλής, ωστόσο έχει σχηματίσει κυβέρνηση συνασπισμού με τα κοσμικά κόμματα «Κογκρέσο για τη Δημοκρατία» και «Ετακατόλ».


ΠΑΠΛΩΜΑΤΟΘΗΚΗ FLEW GREY 160X240 - Dressed Home\nΑρχική σελίδαΚατάστημαΥπνοδωμάτιοΠαπλωματοθήκεςΠΑΠΛΩΜΑΤΟΘΗΚΗ FLEW GREY 160X240\nΠΑΠΛΩΜΑΤΟΘΗΚΗ LAHORI TAUPE 160X240\nΗ παπλωματοθήκη FLEW GREY αποτελεί μέρος της νέας και ιδιαίτερα καλαίσθητης συλλογής παπλωματοθηκών Lino Home! Η νέα συλλογή μας διαθέτει μοντέρνο σχεδιασμό και εξαιρετική ποιότητα κατασκευής για εσάς που δεν συμβιβάζεστε με τίποτα λιγότερο από το καλύτερο.\nΟι παπλωματοθήκες είναι διακοσμημένες με σχέδια εμπνευσμένα από τις τάσεις που επιτάσσει η μόδα και διαθέτουν κατα κύριο λόγο γραμμικά μοτίβα αλλά και floral συνθέσεις σε αποχρώσεις απόλυτα εναρμονισμένες με τις σύγχρονες χρωματικες επιλογές. Επιλέξτε την ημίδιπλη ή την υπέρδιπλη διάσταση για να καλύψετε τις ανάγκες σας και απολαύστε έναν άνετο και υγιεινό ύπνο με την σφραγίδα της Lino Home!\nΣΥΣΚΕΥΑΣΙΑ : Το σετ αποτελείται από δύο τεμάχια, μία παπλωματοθήκη (160X240) και μία μαξιλαροθήκη (50Χ70).


Τελειο - Κριτικές για Ο Μωριας, Αγία Παρασκευή, Ελλάδα - TripAdvisor\nΟ Μωριας: Εστιατόρια στην περιοχή\nΔραστηριότητες κοντά σε: Ο Μωριας\nΤελειο - Ο Μωριας\nΚριτική για: Ο Μωριας\nΕιρηνης 56 | Αγια Παρασκευη, Αγία Παρασκευή 153 41, Ελλάδα\n+30 21 0601 0129\nΝο 2 από 66 Εστιατόρια για: Αγία Παρασκευή\nΤί να πούμε για το Μωριά? Τα καλύτερα! Πηγαίνετε και παραγγέλνετε ανεπιφύλακτα. Τέλεια φάβα, λουκάνικο. Οπωσδήποτε το μπιφτέκι του αλλά και κοντοσούβλι ή παιδάκια κοτόπουλο. Γενικά ότι πάρετε θα το απολαύσετε. Έχει καλά κρέατα και πάντα καλοψημένα. Φρεσκιες τηγανιτές πατάτες και ωραία πορτοκαλόπιτα!!!\nΡωτήστε το χρήστη Maria N για το Ο Μωριας\n26 - 30 από 131 κριτικές\nΕξαιρετικό φαγητό !!\nΤο εστιατόριο υπάρχει απο παλιά και πάντα πηγαίναμε. Εξαιρετικό φαγητό,πολυ ωραίο περιβάλλον τον χειμώνα, αλλά και το καλοκαίρι υπέροχα στην αυλή του.\nΠολυ ωραία όλα τα φαγητά και καλομαγειρεμένα.\nΑν θελήσετε ενα καλό εστιατόριο στην Αγία Παρασκευή τότε αξίζει σίγουρα τον κόπο. Πρέπει να κλείσετε τραπέζι οπωσδήποτε.\nΡωτήστε το χρήστη EiriniK348 για το Ο Μωριας\nΠάντα καλο φαγητό και καλή εξυπηρέτηση\nΠολύ καλό φαγητό, ωραία οικογενειακή ταβέρνα με ωραίο περιβάλλον και εξυπηρέτηση. Φιλικό μαγαζί για παιδιά,\nΡωτήστε το χρήστη pbairou για το Ο Μωριας\nΤο καλύτερο με τα καλύτερα\nΩς κάτοικος της περιοχής το τιμώ τουλάχιστον 4-5 φορές το χρόνο.Το φαγητό είναι εξαιρετικής ποιότητος επί μονίμου βάσεως , η ατμόσφαιρα είναι εξαιρετική με χαμηλή ρεμπέτικη μουσική χωρίς να σε κουράζει , το σερβίρισμα άψογο και γρήγορο και ο κατάλογος αρκετά πλούσιος χωρίς υπερβολές ώστε να σε βάζει σε πολλά διλήμματα...\nΜακράν η καλύτερη παραδοσιακή ταβέρνα της περιοχής !!!\nΡωτήστε το χρήστη Κωνσταντίνος Κ για το Ο Μωριας\nΕξαιρετικό καθαρό φαγητό\nΦαγητό για οικογένειες και για παρέες. Με ωραίο και ευχάριστο περιβάλλον. Αγαπητό πιάτο στα παιδιά μπιφτεκάκια με φρέσκο κιμά.\nΡωτήστε το χρήστη geo230 για το Ο Μωριας\nΟ Μωριας: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΟ Μωριας: Έχετε πάει; Μοιραστείτε τις εμπειρίες σας!\nΌλα τα ξενοδοχεία σε: Αγία Παρασκευή (2)


Το «Βιβλίο» του Ζοζέ Λουίς Πεϊσότο - Newpost.gr\nτου Newsroom Δημοσίευση 31 Μαρτίου 2015, 13:40 / Ανανεώθηκε 31 Μαρτίου 2015, 13:47 Το «Βιβλίο» του Ζοζέ Λουίς Πεϊσότο\nΤο δεύτερο μυθιστόρημα του σπουδαίου πορτογάλου πεζογράφου στα ελληνικά κυκλοφόρησε μόλις από τις εκδόσεις Κέδρος.\nΟ Πεϊσότο είναι εξαιρετικά δημοφιλής στην Πορτογαλία και μεταφράσεις έργων του κυκλοφορούν σε κάθε γωνιά του πλανήτη. Στην Ελλάδα πάλι παραμένει συγκριτικά άγνωστος –το «Βιβλίο», έργο του 2010, είναι μόλις το δεύτερο μυθιστόρημά του που μεταφράζεται στη γλώσσα μας. Έχουν προηγηθεί το «Νεκροταφείο Πιάνων» (εκδ. Ελληνικά Γράμματα) και η συλλογή «Ποιήματα» (εκδ. Γαβριηλίδης).\nΤο «Βιβλίο» που κυκλοφόρησε μέσα στον Μάρτιο σε μετάφραση Αθηνάς Ψυλλιά από τις εκδόσεις Κέδρος ενδέχεται να αποκαταστήσει επιτέλους τη σχέση του ελληνικού αναγνωστικού κοινού με τον Ζοζέ Λουίς Πεϊσότο. Πρόκειται για ένα μυθιστόρημα με ιδιαίτερα χαρίσματα: εξαιρετική γραφή, αρμονία, στέρεη αφηγηματική δομή και επίκαιρο θέμα. Σε αυτό περιγράφεται η περιπέτεια ενός νεαρού αγοριού που η μητέρα του το εγκαταλείπει σε ένα σιντριβάνι της Λισαβόνας με ένα βιβλίο και με το πρόσχημα ότι θα επιστρέψει. Η μητέρα δεν θα επιστρέψει ποτέ, θα μεταναστεύσει στη Γαλλία όπως τόσοι και τόσοι Πορτογάλοι της γενιάς της, και το παιδί θα μεγαλώσει με ένα ζευγάρι αγροτών στην ρημαγμένη ενδοχώρα της χώρας. Χρόνια αργότερα από το περιστατικό στο σιντριβάνι ο νεαρός πλέον άντρας θα ερωτευτεί, θα χωρίσει και θα μεταναστεύσει με τη σειρά του στη Γαλλία. Το μοναδικό συνδετικό στοιχείο ανάμεσα σε όλους αυτούς τους ανθρώπους θα παραμείνει το βιβλίο.\nΗ πένα του πορτογάλου συγγραφέα ζωγραφίζει με ξεχωριστή δεξιότητα τους χαρακτήρες των ηρώων του. Όμως το μέγιστο ατού του έργου είναι η περιγραφή της μεγάλης πορτογαλικής μετανάστευσης του ’60, όταν χιλιάδες συμπατριώτες του Ζοζέ Λουίς Πεϊσότο πήραν τον δρόμο προς τα γαλλικά αστικά σε αναζήτηση καλύτερων προοπτικών. Το κοντράστ ανάμεσα στην κουλτούρα της πορτογαλικής επαρχίας που έφεραν οι νέοι μετανάστες και στα όσα κοσμογονικά συντελούνταν την ίδια εποχή στο Παρίσι είναι εντυπωσιακό και ενδεικτικό της μοίρας που περιμένει τους μετανάστες, θύματα των οικονομικών κρίσεων τώρα και τότε.\n«Βιβλίο», Ζοζέ Λουίς Πεϊσότο, εκδόσεις Κέδρος.\nΖΟΖΕ ΛΟΥΙΣ ΠΕΪΣΟΤΟ


Συνελήφθη ο επικίνδυνος δραπέτης των Βιλίων, του Πέτρου Καρσιώτη | Alphafreepress.gr\nalphafreepress.gr / ΑΣΤΥΝΟΜΙΚΟ / Συνελήφθη ο επικίνδυνος δραπέτης των Βιλίων, του Πέτρου Καρσιώτη\nΣυνελήφθη ο επικίνδυνος δραπέτης των Βιλίων, του Πέτρου Καρσιώτη\nΤέσσερα 24ωρα μετά την απόδραση με τρόπο κινηματογραφικό από τα κρατητήρια της Ασφάλειας Δυτικής Αττικής, συνελήφθη με οργανωμένη επιχείρηση ο 40χρονος Αλβανός δραπέτης, αυτός που έγινε γνωστός ως ο “ληστής των Βιλίων”.\nΗ σύλληψή του επετεύχθη με τη συμμετοχή των ανδρών της ΕΚΑΜ, οι οποίοι παρουσία εισαγγελέα, εισέβαλαν αστραπιαία σε διώροφη κατοικία στο Χαϊδάρι, όπου είχε βρει καταφύγιο ο ένοπλος, ο οποίος έχει πυροβολήσει και κατά αστυνομικού, στα Βίλια.\nΣύμφωνα με τις πληροφορίες, ο αιφνιδιασμός ήταν τέτοιος που δεν πρόλαβε να προβάλει αντίσταση.\nKατά τις ίδιες πληροφορίες επιχείρησε να διαφύγει ο άνδρας που τον φιλοξενούσε στο σπίτι της μητέρας του.\nΟύτε εκείνος μπόρεσε να διαφύγει κι έτσι μαζί με τη μητέρα toy μεταφέρθηκαν στα γραφεία της ασφάλειας Δυτικής Αττικής προκειμένου να πληροφορηθούν οι αστυνομικοί πώς τελικά κατάφερε να δραπετεύσει.\nΗ απόδραση, που εξέθεσε την ΕΛ.ΑΣ, καθώς το κτήριο όπου στεγάζεται η Ασφάλεια Δυτικής αττικής εγκαινιάστηκε μόλις πριν από ένα χρόνο παρουσία και του πρωθυπουργού Αλέξη Τσίπρα, έγινε ξημερώματα της τρίτης 18 Δεκεμβρίου.\nΟ Αλβανός κακοποιός – ληστής και στα ΕΛΤΑ αλλά και μοναχικών ηλικιωμένων γυναικών, άγνωστο πως είχε προμηθευτεί λίμα και λιμάριζε τα κάγκελα του κελιού σχεδόν ανενόχλητος, αφού δεν υπήρχε απ’ έξω σκοπός!\nΕίχε μεταφερθεί στην Ασφάλεια από το νοσοκομείο καθώς στην ανταλλαγή πυροβολισμών που είχε γίνει στα Βίλια είχε τραυματισθεί από σφαίρες από έναν αστυνομικό του τοπικού Σταθμού και είχε συλληφθεί τραυματίας.\nΦαίνεται ότι κάπου στη διαδρομή προμηθεύτηκε από ανθρώπους του τη λίμα.\nΣτο κελί βρισκόταν ήδη και ο Αλβανός συνεργός του με τον οποίο μαζί διέπραξαν τη ληστεία στα Βίλια σε βάρος των ΕΛ.ΤΑ που εξελίχθηκε σε ανταλλαγή πυροβολισμών με αστυνομικό.\nΤο βράδυ της περασμένης Τρίτης επιχείρησε να διαφύγει και ο δεύτερος ληστής, αλλά ο σκοπός ο εξωτερικός έτρεξε και κατάφερε να τον συλλάβει.\nΟι αστυνομικοί της ασφάλειας έψαχναν νυχθημερόν πληροφορίες για τον 40χρονο δραπέτη και εν τέλει πήραν την πληροφορία ότι βρίσκεται σε διώροφο κοντά στο Δάσος Χαϊδαρίου επί της οδού Σωκράτους.\nΚλήθηκε και η ΕΚΑΜ λόγω της επικινδυνότητάς του καθώς δεν διστάζει να πυροβολεί και επετεύχθη η σύλληψή του.


Μπορεί η συνείδησή μας να καταπίνει αμάσητο το τέρας που μας επιβάλλεται;\nΜπορεί ανθρώπου νους να χωρέσει όλες τις άκομψες μεταμφιέσεις\nτου αφύσικου ως να είναι η αδήριτη μοίρα μας;\nΜπορεί η τέχνη να περνάει ξυστά από την πραγματικότητα, τυρβάζουσα περί άλλα;\nΗ τέχνη ως γνωστόν, θέτει ερωτήματα. Ας απαντήσουμε λοιπόν, πριν γίνουμε όλοι –κοινό και ηθοποιοί- μοιραίοι θεατές ενός έργου ανίερου και ασεβούς, που μας καταβροχθίζει.\nνα φτάνει μέσα στη ψυχή.\nΛόρκα, απόδοση Σωτήρης Τριβιζάς\n«Είμαι ποιητής και κανείς δεν πυροβολεί τους ποιητές»\nΤα μέλη του εκτελεστικού αποσπάσματος του Λόρκα πήραν 500 πεσέτες\nως μπόνους έκαστο.\n«Είθισται να δολοφονούν τους ποιητάς»\nΓια το «Φώναξε είμαι ζωντανός»\nΣτην τυχαία ή προσχεδιασμένη συνάντησή του μ’ένα δημοσιογράφο,\nο φασίστας Ρόχας εξομολογείται τους λόγους της στράτευσής του στον φρανκισμό. Χυδαίος και τρυφερός, αυθόρμητος και υπολογιστής, ανθρώπινος και φονικός, ο Ρόχας ξετυλίγει το κουβάρι της εμπλοκής του στο φασιστικό κίνημα.\nΗ μικρή καθημερινή ιστορία του γίνεται η μεγάλη και με κεφαλαία ιστορία της ανθρωπότητας. Η μοίρα του Ρόχας συναντά τη μοίρα εκατομμυρίων άλλων «καθημερινών» ανθρώπων, που υφαίνουν την ιστορία χωρίς να το γνωρίζουν. Ένα παιχνίδι αφελές, ικανό όμως να αποφασίζει για την τύχη του πλανήτη μας.


Καθιστικό - ιδέες - Mpakis services\nΚαθιστικό – ιδέες διακόσμησης\nΜάιος 30, 2019 in Διακόσμηση\nΚαθιστικό – ιδέες\nΤο καθιστικό είναι από τα σημαντικότερα δωμάτια του σπιτιού μας αφού εκεί αφιερώνουμε αρκετές ώρες, χαλαρώνουμε με την οικογένειά μας και υποδεχόμαστε τους καλεσμένους μας.Έτσι λοιπόν είναι πολύ σημαντικό να είναι τακτοποιημένο και διακοσμημένο με τρόπο που ταιριάζει στην αισθητική μας και μας φτιάχνει τη διάθεση. Με απλούς τρόπους και χωρίς να χαλάσουμε πολλά χρήματα, μπορούμε να το ανανεώσουμε και να φέρουμε στο σπίτι μας έναν αέρα δροσιάς και αισιοδοξίας.\nΤα μεγάλα βάζα με φρέσκα τα λουλούδια είναι ο πιο απλός αλλά και αποτελεσματικός τρόπος για να φτιάξετε τη διάθεσή σας και να ανανεώσετε το σαλόνι σας.\nΤα λουλούδια χαρίζουν πάντα χρώμα και ανανεωτικό αέρα σε ένα δωμάτιο. Φτιάξτε μόνοι σας γλάστρες από τις λάμπες που δεν χρησιμοποιείτε πια και κρεμάστε τις σε έναν τοίχο του σαλονιού.\nΑνανεώστε τον χώρο με φωτεινές, γεμάτες χρώμα κουρτίνες. Το σαλόνι θα πάρει αμέσως διαφορετική όψη, προσθέτοντας στο χώρο αλλά και τη διάθεσή σας έναν αισιόδοξο τόνο.\nΕάν έχετε βαρεθεί τα χρώματα του σαλονιού σας, μπορείτε να τα αλλάξετε χωρίς να μπείτε στη διαδικασία να βάψετε τους τοίχους. Δώστε χρώμα στα ράφια σας και δείτε το σαλόνι σας αλλιώς.\nΕάν το χόμπι σας είναι το κέντημα ή αν έχετε κεντημένα τοπία από την προίκα της γιαγιάς, κρεμάστε τα σε μια γωνιά του σαλονιού και δώστε έναν άλλο αέρα.\nΑξιοποιήστε τις οικογενειακές σας φωτογραφίες για να στολίσετε έναν τοίχο του σαλονιού σας. Οι κορνίζες στο χρώμα του ξύλου ή σε έντονα ανοιξιάτικα χρώματα θα δώσουν ανάλαφρο και δροσερό αέρα στο σπίτι σας.\nΚατσαρίδες - Πως θα απαλλαγείτε


Σία Κοσιώνη: Το μήνυμα μετά τη συνέντευξη στην Τζένη Μπότση – “Δεν θα ξεχάσω ποτέ…” - ILARISSA.GR\nΑρχική Lifestyle Σία Κοσιώνη: Το μήνυμα μετά τη συνέντευξη στην Τζένη Μπότση – “Δεν...\nΣία Κοσιώνη: Το μήνυμα μετά τη συνέντευξη στην Τζένη Μπότση – “Δεν θα ξεχάσω ποτέ…”\nΤο βράδυ της Δευτέρας (1/2) η Τζένη Μπότση βρέθηκε καλεσμένη στο κεντρικό δελτίο ειδήσεων του ΣΚΑΪ και άνοιξε στην καρδιά της στη Σία Κοσιώνη μιλώντας για τη σεξουαλική παρενόχληση που δέχτηκε στην αρχή της καριέρας της.\nΗ ηθοποιός με δάκρυα στα μάτια μοιράστηκε για πρώτη φορά με το κοινό όσα συνέβησαν εκείνη την ημέρα και την ακολουθούν μέχρι σήμερα. Η Τζένη Μπότση περιέγραψε αναλυτικά το περιστατικό, αφήνοντας τους πάντες με ανοιχτό το στόμα.\n“Αν την είδες δεν χρειάζεται να προσθέσω ούτε απόστροφο. Είδες την ταραχή της, είδες τον φόβο να εξατμίζεται λίγο λίγο κάθε δευτερόλεπτο της συνέντευξης, είδες το θάρρος και την αξιοπρέπεια. Δεν θα ξεχάσω ποτέ την πρώτη της φράση: «Δεν το πιστεύω ότι ήρθε αυτή η μέρα». Ήρθε, λοιπόν, ναι. Και δεν ήρθε μόνη της. Την έφερες εσύ. Την φέρατε όλες εσείς. Και εμείς σας βγάζουμε το καπέλο και σας ευχαριστούμε”, έγραψε χαρακτηριστικά η Σία Κοσιώνη.\nΠροηγούμενο άρθροΙωάννινα: Συνεχίζονται οι έρευνες για τον εντοπισμό του αεροσκάφους με τον 32χρονο Ιρακινό πιλότο\nΕπόμενο άρθροΧριστίνα Μπόμπα-Σάκης Τανιμανίδης: Αποκάλυψαν το φύλο των διδύμων (βίντεο)\nΟσιος Αχίλλιος Επίσκοπος Λαρίσης – Χρόνια πολλά Λάρισα!\nΟΤΟΕ: «Το ωράριο, η ζωή και τα εργασιακά μας δικαιώματα δεν...\nΑνοίγουν και πάλι οι δηλώσεις ζημίας για τον παγετό στα σιτηρά...\nΚουνήθηκε και πάλι η Ελασσόνα με 3.7 R – Αισθητή η...\nΚοινωνικός Τουρισμός: Πότε ανοίγει η πλατφόρμα, πόσοι θα είναι οι δικαιούχοι\nΝέα ΚΥΑ: Μέχρι 100 άτομα σε γάμους και βαπτίσεις – Παρατείνονται...


ΑΦΙΕΡΩΜΑ: MΠΟΡΟΥΜΕ ΝΑ ΚΕΡΔΙΣΟΥΜΕ ΤΟ ΣΤΟΙΧΗΜΑ ΤΩΝ ΕΠΕΝΔΥΣΕΩΝ | ΕΛΛΑΔΑ & ΧΡΥΣΟΣ- ΝΕΑ ΚΑΙ ΕΙΔΗΣΕΙΣ\nΑΦΙΕΡΩΜΑ: MΠΟΡΟΥΜΕ ΝΑ ΚΕΡΔΙΣΟΥΜΕ ΤΟ ΣΤΟΙΧΗΜΑ ΤΩΝ ΕΠΕΝΔΥΣΕΩΝ\nTα «όπλα» μας και τι πρέπει να κάνουμε για να αδράξουμε την ευκαιρία\nH πύκνωση το τελευταίο διάστημα των επενδυτικών πρωτοβουλιών και εξελίξεων στο επιχειρηματικό τοπίο, δείχνουν ότι η ελληνική οικονομία πράγματι «γυρίζει σελίδα».\nH αίσθηση είναι ότι για την Eλλάδα ανοίγεται πλέον μια μεγάλη ευκαιρία να ξαναβρεί τη θέση της ως επενδυτικός προορισμός, μεγάλων μάλιστα κεφαλαιακών τοποθετήσεων. Ότι μπορεί να κερδίσει το επενδυτικό «στοίχημα», αξιοποιώντας μια σειρά από σημαντικά πλεονεκτήματα, «όπλα» που σήμερα διαθέτει στη «φαρέτρα» της, ορισμένα από τα οποία είναι «δημιουργήματα» της κρίσης και της πολύχρονης προσαρμογής.\nΣημασία όμως μεγάλη έχει σ’ αυτή τη φάση να προσδιοριστεί από την κυβέρνηση και τον επιχειρηματικό κόσμο ο «οδικός χάρτης» των κινήσεων. Tο τι ακριβώς πρέπει να γίνει ώστε να αξιοποιηθούν οι δυνατότητες και τα πλεονεκτήματα και να εξουδετερωθούν τα «αγκάθια» που παγιδεύουν την έλευση ξένων επενδύσεων.\nH χώρα να αδράξει την ευκαιρία και το συμπιεσμένο ελατήριο της ανάπτυξης να «εκτιναχθεί». Σε μια περίοδο μάλιστα, που η παγκόσμια και η ευρωπαϊκή οικονομία, υπό το βάρος των εμπορικών πολέμων και της απειλής του «άτακτου» Brexit βαδίζουν ολοταχώς προς την αντίθετη κατεύθυνση, επιβραδύνοντας.\nTA EΛΛHNIKA ΠΛEONEKTHMATA\nTο επενδυτικό στοίχημα βεβαίως, απέχει πολύ για να κερδηθεί. Mε ένα «κενό» 100-120 δισ., η ανάγκη ετήσιων νέων επενδύσεων πάνω από 20 δισ. συνιστά πολύ απαιτητικό στόχο. H χώρα έχει μπει ξανά στο monitoring των ξένων επενδυτών, που «βλέπουν» και πάλι την Eλλάδα ελκυστική επενδυτικά, αλλά πολλά εμπόδια, ανασταλτικά για την έλευση των επενδύσεων παραμένουν και θέλουν χρόνο για να εκριζωθούν. Ωστόσο, η νέα κυβέρνηση δείχνει διάθεση να ανταποκριθεί στα βασικά ζητούμενα της επενδυτικής κοινότητας.\nΠου αφορούν τη μείωση της φορολογίας και της γραφειοκρατίας, την καθιέρωση ελκυστικών επενδυτικών κινήτρων, τις ισχυρές μεταρρυθμίσεις και διαρθρωτικές αλλαγές και οπωσδήποτε την πολιτική σταθερότητα. Στο πλαίσιο αυτό, ξεκίνησε ήδη να αξιοποιεί τα «όπλα» της: «Kύμα» φορολογικών νομοσχεδίων, νέος αναπτυξιακός νόμος, σχέδιο «Hρακλής» για την εξυγίανση των τραπεζών, προαναγγελία νέων μεταρρυθμίσεων, επανέναρξη «παγωμένων» επί χρόνια μεγάλων επενδύσεων, επανεκκίνηση των ιδιωτικοποιήσεων, ενεργοποίηση των ΣΔIT. Όλα αυτά τα «βλέπουν» οι επενδυτές και τα αξιολογούν. Eνώ παράλληλα υπάρχει γενικότερη κινητικότητα στο επιχειρείν, με πληθώρα από εξαγορές, συγχωνεύσεις, τοποθετήσεις σχεδόν σε όλους τους κλάδους της οικονομίας.\nAπό την άλλη, τα ελληνικά πλεονεκτήματα είναι ανάγλυφα στα «μάτια» των ξένων. H Eλλάδα σήμερα συνιστά μια φθηνή αγορά. Διαθέτει πολλά αναξιοποίητα assets. Aκόμη ένα ελκυστικό πλαίσιο ευέλικτων εργασιακών σχέσεων, καθώς και χαμηλών αμοιβών που μπορούν να την καταστήσουν ακόμα πιο ανταγωνιστική.\nAκόμη η νευραλγική γεωπολιτική της θέση και οι συγκυρίες που ενδυναμώνουν τις συμμαχίες και τη στήριξη της από τις HΠA και άλλες μεγάλες οικονομικές δυνάμεις. Όλα αυτά συγκροτούν ένα πλέγμα ευνοϊκών στοιχείων «υπέρ» της αύξησης των επενδύσεων. O απολογισμός μάλιστα, του ειδικότερου επενδυτικού ενδιαφέροντος, όπως αυτό σχηματοποιήθηκε στα ταξίδια του Kυρ. Mητσοτάκη, σε Παρίσι, Bερολίνο και Nέα Yόρκη, είναι απόλυτα θετικός και ενθαρρυντικός για το μέλλον.\nΌλα τούτα βεβαίως, δεν αρκούν για να καλύψουν πλήρως το έλλειμμα ενός ολοκληρωμένου επενδυτικού σχεδίου. Bεβαίως, η νέα κυβέρνηση διακηρύσσει ότι η μάχη για την προσέλκυση νέων επενδύσεων είναι καθολική, αλλά διαχωρίζει ότι στο επίκεντρο του ελληνικού ενδιαφέροντος βρίσκονται οι παραγωγικές επενδύσεις που πέρα από τις υπεραξίες για τους επενδυτές, θα αυξήσουν το AEΠ, θα δημιουργήσουν νέες και καλά αμειβόμενες θέσεις εργασίας και θα «εκτινάξουν» την ανάπτυξη. Aυτές τις επενδύσεις θέλει η χώρα, διότι αυτές έχει ανάγκη.\nTI ΣYMBAINEI, TI AKOΛOYΘEI\nΠώς και πού εκδηλώνεται το ισχυρό επενδυτικό ενδιαφέρον τις τελευταίες εβδομάδες και τι ακολουθεί; Kαταρχήν γύρω από την επανεκκίνηση του mega project των 8 δισ. στο Eλληνικό «χτίζεται» ένας δυναμικός ευρύτερος κύκλος επενδύσεων σε όλο το παραλιακό μέτωπο. Σε αναμονή οι διαγωνισμοί για μετατροπή του Tάε Kβο Nτο σε συνεδριακό κέντρο και της ανάπλασης της περιοχής μέχρι το ΣEΦ.\nH επενδυτική κινητικότητα όμως, αφορά όλους τους χώρους. Mεγάλες τουριστικές επενδύσεις στην Aφάντου Pόδου και την Kασσιόπη Kέρκυρας, το ηλιοθερμικό έργο παραγωγής ηλεκτρικής ενέργειας στη Σητεία, η εξαγορά από τη Blackstone 5 ξενοδοχείων του Louis Group. Oι «μνηστήρες» παίρνουν θέση για την Eθνική Aσφαλιστική, τα Nαυπηγεία Σκαραμαγκά και το «Eλ. Bενιζέλος». H COSCO αναπτύσσει σχέδια – μαμούθ στο λιμάνι του Πειραιά, η Eldorado Gold στη Xαλκιδική και ο Mυτιληναίος στον Άγιο Nικόλαο Bοιωτίας.\nH Mινέρβα πέρασε στα χέρια του Δ. Δασκαλόπουλου, η επέκταση της Aττικής Oδού και τα διόδια της Eγνατίας ως παραχωρήσεις είναι προ των πυλών, οι ηλεκτρικές διασυνδέσεις, η παραχώρηση των λιμένων Aλεξανδρούπολης, Kαβάλας, Bόλου και Hγουμενίτσας προ των πυλών.\nΣτις τράπεζες αναμένονται δυο κινεζικοί και δυο ιαπωνικοί κολοσσοί. Ξενοδοχεία και άλλα τουριστικά projects βρίσκονται στο σχεδιασμό ξένων επενδυτών, ιδίως Aμερικανών, όπως και στο real estate, ενώ στην ενέργεια, πέραν της πώλησης EΛΠE και ΔEΠA, ακολουθεί η μερική ιδιωτικοποίηση του AΔMHE.\nH ΓPAΦEIOKPATIA, H ΦOPOΛOΓIA KAI OI 3 KPIΣIMOI «ΔEIKTEΣ» ΠOY YΣTEPOYME\nTα «αγκάθια» και πως θα ξεπεραστούν\nTα «αγκάθια» για την έλευση νέων επενδύσεων φυσικά και παραμένουν. Παρότι η νέα κυβέρνηση δείχνει αποφασιστικότητα, ξεμπλοκάροντας διαδικασίες σε projects που «αραχνιάζουν», το γραφειοκρατικό περιβάλλον επί της ουσίας παραμένει ακόμη «ανέπαφο». Tα ερώτημα ανοιχτό: Θα αποδώσει καρπούς το νέο αναπτυξιακό νομοσχέδιο;\nH κυβέρνηση ποντάρει στο ότι θα μπορέσει να στείλει ισχυρό φιλοεπενδυτικό «μήνυμα» στην εγχώρια και τη διεθνή αγορά, ότι σταδιακά τα εμπόδια για επενδύσεις στην Eλλάδα «αποψιλώνονται». Για τα κίνητρα εγκατάστασης των επιχειρήσεων, μείωση της γραφειοκρατίας στις αδειοδοτήσεις, τη δημιουργία ψηφιακού χάρτη, την επιτάχυνση των διαδικασιών της δικαιοσύνης κ.α. Aλλά η ώρα των μετρήσιμων αποτελεσμάτων αργεί ακόμη.\nOI «ΔEIKTEΣ» ΠOY EΞETAZOYN OI EΠENΔYTEΣ\nAπό την άλλη πλευρά, οι επίδοξοι επενδυτές μελετούν και ορισμένους δείκτες σε μια χώρα πριν κινηθούν. Πιο συγκεκριμένα τους δείκτες «κυβερνητικής αποτελεσματικότητας», «ποιότητας των θεσμών και κανονισμών» και «διαφθοράς». H Eλλάδα εδώ, σύμφωνα με την World Bank, σημειώνει απογοητευτικές επιδόσεις, με συγκριτική πτώση στον πρώτο και μικρή άνοδο στους άλλους δυο πέρυσι έναντι του 2017.\nMε την 73η, 76η και 95η θέση αντίστοιχα ανάμεσα σε 124 κράτη και το πλέον δυσοίωνο, στις χειρότερες θέσεις σε επίπεδο Eυρωζώνης, αλλά και EE. Όλα τούτα ανεβάζουν φυσικά κατά πολύ τον πήχη για την κυβέρνηση, που πρέπει να πετύχει ριζική και τάχιστη βελτίωση αυτών των δεικτών, αν προσδοκά τα σχέδια των φιλόδοξων επενδυτών «να πάρουν σάρκα και οστά».\nAπό εκεί και πέρα, μεγάλο «αγκάθι» αποτελεί και το φορολογικό πλαίσιο. Oι φοροελαφρύνσεις για τις επιχειρήσεις που ανακοινώθηκαν για κέρδη και μερίσματα, βελτιώνουν ασφαλώς το κλίμα. Όμως, χρειάζεται συνέχεια. Όπως και η σταθερότητα του φορολογικού πλαισίου σε βάθος 10ετίας, ενώ απαιτείται να ξεπεραστούν και μια σειρά εμπόδια που «θολώνουν» το φορολογικό τοπίο, εμποδίζοντας τις επενδύσεις και την ανάπτυξη. Στην πραγματικότητα παγιδεύουν τη διακίνηση επενδυτικών κεφαλαίων είτε αυτά κατευθύνονται προς άμεσες επενδύσεις (εξαγορές επιχειρήσεων ή τμημάτων τους) είτε τοποθετούνται στο XA.\nO ειδικός φόρος ακινήτων 15% που επιβάλλεται στις εταιρίες που διαθέτουν ακίνητο στην Eλλάδα, μπλοκάροντας πολλές ξένες επενδύσεις πολυεθνικών εταιριών και επενδυτικών ταμείων.\nH φορολόγηση των capital gains σε επίπεδο νομικού προσώπου. H Eλλάδα, αντίθετα με τις άλλες χώρες της EE, φορολογεί την υπεραξία που αποκτά μια εταιρία από την πώληση συμμετοχής της.\nH ύπαρξη πόθεν έσχες σε εισερχόμενα κεφάλαια που καταλήγουν σε επενδύσεις, το πιο εντυπωσιακό αντικίνητρο για την προσέλευση νέων ξένων επενδύσεων.\nH σύγχυση γύρω από τη φορολογική «κατοικία» των εταιριών. Δυσχεραίνει την προσέλκυση αλλοδαπών υψηλού πλούτου λόγω του κινδύνου να «παρασύρουν» φορολογικά και την εταιρία τους.\nH αντικειμενική αλληλέγγυα ευθύνη των διοικούντων νομικά πρόσωπα, αντικίνητρο για προσέλευση ικανών μάνατζερ για τις εταιρίες.\nTα αναχρονιστικά τεκμήρια διαβίωσης και το τεκμαρτό εισόδημα από την ιδιόχρηση ακινήτων.\nO φόρος συγκέντρωσης κεφαλαίων στις AMK των εταιριών, ενώ έχει καταργηθεί κατά την ίδρυσή τους.\nΠώς θα ξεπεραστούν; Aπαιτούνται σειρά θεσμικών αλλαγών και φορολογικών κινήτρων και η κυβέρνηση διαμηνύει ότι ήδη δρομολογεί ορισμένες κινήσεις. Προσανατολίζεται στη θέσπιση σταθερής φορολογικής επιβάρυνσης 100.000 ευρώ για τα εκτός χώρας εισοδήματα, όσα κι αν είναι αυτά, των ξένων πολιτών που θα εγκατασταθούν στην Eλλάδα. Aκόμη, στη διεύρυνση του εργαλείου της «χρυσής βίζας» (απόκτηση άδειας παραμονής για όσους αγοράζουν ελληνικά ακίνητα αξίας τουλάχιστον 250.000 ευρώ).\nKυρίως όμως, στην προσέλκυση στη χώρα μας μέσω ευνοϊκού φορολογικού καθεστώτος, εδρών επιχειρήσεων που δραστηριοποιούνται στο εξωτερικό. Aυτές θα φορολογούνται όχι με βάση τα κέρδη τους, αλλά με ποσοστό επί των δαπανών τους στην Eλλάδα. Ένα τέτοιο μέτρο μπορεί να προσελκύσει εταιρίες που σήμερα έχουν έδρα στο εξωτερικό, αλλά και να αναπτύξει στην Eλλάδα δραστηριότητες, όπως της διαχείρισης επενδυτικών κεφαλαίων.\nThis entry was posted in Αρχική, Νέα / Ειδήσεις on 09/10/2019 by xrysoselladas.\n← ΣΤΟ ΜΕΤΟΧΙΚΟ ΚΕΦΑΛΑΙΟ ΤΗΣ LAMDA DEVELOPMENT ΜΠΑΙΝΕΙ Η AEGEAN ΚΡΥΦΕΣ ΕΥΚΑΙΡΙΕΣ “ΒΛΕΠΟΥΝ” ΕΛΛΗΝΙΚΕΣ ΑΡΧΕΣ ΚΑΙ ΑΓΟΡΑ ΣΕ ΠΕΡΙΠΤΩΣΗ ΑΤΑΚΤΟΥ BREXIT →


1 Ελληνική Δημοκρατία Τεχνολογικό Εκπαιδευτικό Ίδρυμα Ηπείρου Γεωργικά Μηχανήματα (Εργαστήριο) Ενότητα 8 : Γεωργικός Ελκυστήρας Σύστημα Διεύθυνσης - Σύστημα Πέδησης Δρ. Δημήτριος Κατέρης\n2 Εργαστήριο 8 ο ΣΥΣΤΗΜΑ ΔΙΕΥΘΥΝΣΗΣ Η αλλαγή της διεύθυνσης κίνησης του ελκυστήρα γίνεται μέσω ενός μηχανισμού γνωστού ως σύστημα οδήγησης. Με το σύστημα αυτό ο χειριστής κατευθύνει το όχημα σε οποιαδήποτε διεύθυνση επιθυμεί. Η αλλαγή της πορείας στους τροχοφόρους ελκυστήρες γίνεται με αλλαγή της διεύθυνσης των εμπρόσθιων τροχών.. Το σύστημα διακρίνεται σε μηχανικό και υδραυλικό. Στο πρώτο ο χειριστής καταβάλει όλη την ενέργεια που απαιτείται για την αλλαγή της διεύθυνσης των τροχών, ενώ στο υδραυλικό οι τροχοί αλλάζουν διεύθυνση με την ενέργεια ενός υδραυλικού συστήματος. 1. Μηχανικό σύστημα διεύθυνσης Η αλλαγή της διεύθυνσης των τροχών επιτυγχάνεται μέσω ενός αρθρωτού μηχανισμού. Ο μηχανισμός αυτός παρουσιάζει κατασκευαστική ποικιλομορφία και στην κοινότερη μορφή αποτελείται από το τιμόνι (πηδάλιο), την κολόνα διεύθυνσης ή άξονα οδήγησης, την πυξίδα ή μηχανισμό διεύθυνσης, και μια σειρά από μεταλλικές ράβδους με κοινότερες το διωστήρα διεύθυνσης (ράβδος έλξης), τη ράβδο ζεύξης ή μεγάλη μπάρα, τα ακρόμπαρα και τα ακραξόνια. i. To τιμόνι είναι το βασικό εξάρτημα μπροστά στο χειριστή. Αν το τιμόνι στραφεί δεξιά ή αριστερά τότε και ο ελκυστήρας θα στραφεί δεξιά ή αριστερά αντίστοιχα. Στους ερττυστριοφόρους ελκυστήρες δεν υπάρχει τιμόνι αλλά δύο χειρομοχλοί οι οποίοι μπορούν να απομονώνουν τα ημιαξόνια. Έτσι όταν απομονωθεί (προσωρινά) το αριστερό για παράδειγμα ημιαξόνιο η κίνηση μεταφέρεται μόνο στο δεξιό, αναγκάζοντας τον ελκυστήρα να στρίψει αριστερά. ii. Ο άξονας οδήγησης συνδέει το τιμόνι με την πυξίδα διεύθυνσης μεταβιβάζοντας εκεί τη ροπή στρέψης που ασκεί ο χειριστής στο τιμόνι iii. Η πυξίδα πολλαπλασιάζει την ροπή στρέψης που ασκεί ο χειριστής ώστε εύκολα να αλλάξουν διεύθυνση οι τροχοί. Αποτελείται από ένα ατέρμονα κοχλία και (συνήθως) από ένα τομέα οδοντωτού τροχού. Όταν ο χειριστής στρέφει το τιμόνι ο ατέρμονας κοχλίας στρέφει τον τομέα του οδοντωτού τροχού. Από τον οδοντωτό τομέα η κίνηση μεταφέρεται μέσω του βραχίονα της πυξίδας στις μπάρες και τελικά στο ακραξόνιο που στηρίζεται ο τροχός.\n3 2. Υδραυλικό σύστημα διεύθυνσης Η οδήγηση ενός μεγάλου ελκυστήρα ή γενικότερα ενός βαρέου οχήματος με μηχανικό σύστημα διεύθυνσης είναι ιδιαίτερα κοπιαστική εργασία και απαιτεί αυξημένη μυϊκή δύναμη. Για την αντιμετώπιση του προβλήματος οι κατασκευαστές τοποθετούν ειδικούς μηχανισμούς, γνωστοί ως υδραυλικά συστήματα οδήγησης, που βοηθούν το χειριστή στην οδήγηση του οχήματος. Τα συστήματα αυτά διακρίνονται σε δύο κατηγορίες i. υδραυλικό σύστημα διεύθυνσης με μηχανική σύνδεση ii. υδροστατικό σύστημα διεύθυνσης Το υδραυλικό σύστημα με μηχανική σύνδεση διατηρεί τα εξαρτήματα που έχει το μηχανικό σύστημα και επιπλέον φέρει μια αποθήκη λαδιού, υδραυλική αντλία, βαλβίδα ελέγχου και υδραυλικό κύλινδρο διπλής ενέργειας. Η αντλία παίρνει κίνηση από τον κινητήρα στέλνοντας λάδι στον κύλινδρο. Ο κύλινδρος παρεμβάλλεται μεταξύ των μπαρών του συστήματος οδήγησης, ενώ η βαλβίδα ενεργοποιείται από το τιμόνι. Έτσι όταν ο χειριστής στρέφει προς μια κατεύθυνση το τιμόνι η βαλβίδα επιτρέπει τη ροή του λαδιού στη μια πλευρά του κυλίνδρου που μετατοπίζει το έμβολο και κατά συνέπεια ωθεί την μπάρα προς μια κατεύθυνση. Αν ο χειριστής σταματήσει την περιστροφή του τιμονιού η βαλβίδα δεν επιτρέπει τη ροή του λαδιού, έτσι το έμβολο παραμένει ακίνητο και κατά συνέπεια δεν συνεχίζεται η μεταβολή της διεύθυνσης των τροχών. Αν ο χειριστής αλλάξει φορά στρέψης στο τιμόνι, η βαλβίδα στέλνει λάδι στην άλλη πλευρά του κυλίνδρου, μετατοπίζοντας αντίστοιχα το έμβολο και κατ επέκταση αλλάζοντας διεύθυνση στους τροχούς. Το υδροστατικό σύστημα καταργεί τη μηχανική συνδεσμολογία. Η αλλαγή της διεύθυνσης των τροχών γίνεται με την απ ευθείας επίδραση του (ενός συνήθως) κυλίνδρου που τοποθετείται κοντά στους τροχούς. Το τιμόνι με τον άξονα οδήγησης ενεργοποιεί τη βαλβίδα ροής του λαδιού που φτάνει στον κύλινδρο και αλλάζει τη θέση του εμβόλου, μεταβάλλοντας έτσι τη διεύθυνση των τροχών.\n4 Σχήμα 8.1. Υδροστατικό σύστημα οδήγησης, 1. τιμόνι, 2. άξονας οδήγησης, 3. έμβολο, 4. βαλβίδα ελέγχου ροής, 5. κολάρο, 6. βαλβίδα πίεσης, 7. βαλβίδα επιστροφής, 8. αντλία λαδιού, 9. δοχείο λαδιού, 10. χειριστήριο βαλβίδων, 11. κύλινδροι οδήγησης. ΣΥΣΤΗΜΑ ΠΕΔΗΣΗΣ Το σύστημα πέδησης (μηχανισμός φρένων) με το οποίο είναι εξοπλισμένο κάθε όχημα, επιτρέπει στον οδηγό να μειώνει την ταχύτητα του οχήματος, να το ακινητοποιεί και να το διατηρεί ακίνητο. Η λειτουργία του συστήματος στηρίζεται στην τριβή μεταξύ ακίνητων και κινητών επιφανειών. Η κινητή επιφάνεια είναι προσαρμοσμένη στους τροχούς που περιστρέφονται ενώ η ακίνητη στο σταθερό μέρος του οχήματος. Όταν η ακίνητη επιφάνεια πιεσθεί ισχυρά πάνω στην κινητή τότε μεταξύ τους αναπτύσσεται τριβή και η κινητική ενέργεια μετατρέπεται σε θερμότητα. Η δύναμη που φέρνει σε επαφή τις δύο επιφάνειες καταβάλλεται από τον οδηγό του οχήματος στο πεντάλ του φρένου ή στο μοχλό του χειρόφρενου και μεταφέρεται στο σημείο εφαρμογής της στις επιφάνειες τριβής, με μηχανικά ή υδραυλικά μέσα. Η ανθρώπινη δύναμη είναι αρκετή για την πέδηση π.χ. ενός μοτοποδηλάτου ή ενός μικρού χορτοκοπτικού, δεν επαρκεί όμως για τον έλεγχο ενός μεγάλου ελκυστήρα ή ενός επιβατικού αυτοκινήτου. Για το λόγο αυτό χρησιμοποιούνται βοηθητικά συστήματα ενίσχυσης αυτής της δύναμης. Στους γεωργικούς ελκυστήρες υπάρχει δυνατότητα πεδήσεως του ενός εκ των δύο ή και των δύο κινητήριων τροχών. Για αυτό το λόγο υπάρχουν δύο ανεξάρτητοι μοχλοί\n5 πέδησης, που μπορούν να ενώνονται εύκολα μεταξύ τους. Επίσης οι ελκυστήρες έχουν φρένα (εκτός σπάνιων περιπτώσεων) μόνο στους πίσω τροχούς Τα φρένα διακρίνονται στις παρακάτω κατηγορίες: Σχήμα 8.2. Φρένα με σιαγόνες α. υδραυλικά, β. μηχανικά, 1 τύμπανο, 2 σιαγόνες, 3 κύλινδρος φρένου, 4 έμβολα, 5 χώρος εισαγωγής υδραυλικών υγρών, 6 έκκεντρο, 7 μοχλός στρέψης του έκκεντρου. 1. Φρένα με σιαγόνες 2. Φρένα με δίσκους Ανάλογα με τον τρόπο λειτουργίας τους σε: - μηχανικά φρένα - υδραυλικά φρένα 1. Φρένα με σιαγόνες Στα φρένα με σιαγόνες υπάρχει ένα τύμπανο (ταμπούρο) που συνδέεται με τον τροχό και περιστρέφεται μαζί του. Δύο σιαγόνες είναι στερεωμένες σε ένα ακίνητο δίσκο, οι οποίες έχουν τη δυνατότητα με τη βοήθεια κατάλληλου μηχανισμού να μετακινούνται (ανοίγουν) προς το τύμπανο ώστε οι δύο επιφάνειες να έρχονται σε επαφή. Οι σιαγόνες φέρουν εξωτερικά επένδυση με υλικό που αυξάνει την τριβή και είναι σχετικά ανθεκτικό στη φθορά και την υψηλή θερμοκρασία (θερμουίτ). Οι σιαγόνες επανέρχονται στην αρχική τους θέση και κρατούνται σε μικρή απόσταση μακριά από το τύμπανο με τη βοήθεια ελατηρίων. Εάν το άνοιγμα των σιαγόνων γίνεται με μηχανικό τρόπο, τότε έχουμε μηχανικά φρένα. Στα μηχανικά φρένα οι σιαγόνες ανοίγουν με ένα έκκεντρο που βρίσκεται στη\n6 μια τους πλευρά. Όταν ο χειριστής πιέσει το πεντάλ του φρένου ή τραβήξει το χειρόφρενο, η δύναμη που ασκείται μεταφέρεται στο έκκεντρο και ανοίγει τις σιαγόνες. Όταν σταματήσει η επίδραση αυτής της δύναμης τότε το ελατήριο επαναφέρει τις σιαγόνες στην αρχική τους θέση. Στα υδραυλικά φρένα αντί του έκκεντρου υπάρχει κύλινδρος με δύο έμβολα τα οποία με υδραυλική πίεση απομακρύνονται μεταξύ τους ανοίγοντας έτσι τις σιαγόνες. Στα υδραυλικά συστήματα φρένων η δύναμη που ασκεί ο οδηγός στα πεντάλ μεταφέρεται στις σιαγόνες μέσω υδραυλικού κυκλώματος στο οποίο παρεμβάλλεται μηχανισμός ενίσχυσης της δύναμης. Φρένα με δίσκους Στο σύστημαφρένων με δίσκους και τακάκια, ο τροχός φέρει (συνήθως ένα) δίσκο που κινείται ανάμεσα στα σκέλη μιας σταθερής πένσας (δαγκάνας), η οποία καλύπτει ένα μικρό τμήμα του δίσκου. Κάθε σκέλος της δαγκάνας έχει ένα ή δύο κυλίνδρους με έμβολα που καταλήγουν σε μια μεταλλική βάση, επάνω στην οποία είναι κολλημένη μια επένδυση τριβής. Η μεταλλική βάση με την επένδυση τριβής αποτελούν το τακάκι. Έτσι ο δίσκος κινείται ανάμεσα στα τακάκια. Όταν ο οδηγός πατήσει το πεντάλ του φρένου, το υγρό έρχεται με πίεση πίσω από τα έμβολα που βρίσκονται μέσα στους δύο κυλίνδρους της δαγκάνας και τααναγκάζει να σφίξουν τον δίσκο ανάμεσά τους και να τον επιβραδύνουν ή να τον ακινητοποιήσουν. Ο δίσκος ψύχεται πολύ καλύτερα απ το ταμπούρο, οπότε μπορούν να ασκηθούν μεγαλύτερες δυνάμεις πέδησης και το όχημα να ακινητοποιηθεί σε μικρότερο χρόνο. Για ακόμη καλύτερη ψύξη χρησιμοποιούνται αεριζόμενοι δίσκοι που έχουν δύο επιφάνειες, ανάμεσα στις οποίες σχηματίζονται δίοδοι αέρα. Τα δισκόφρενα είναι πιο αποτελεσματικά και δεν επηρεάζονται από την υγρασία.\n7 Σημείωμα Αναφοράς Δημήτριος Κατέρης, (2015). Γεωργικά Μηχανήματα (Εργαστήριο). ΤΕΙ Ηπείρου. Διαθέσιμο από: Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά Δημιουργού-Μη Εμπορική Χρήση-Όχι Παράγωγα Έργα 4.0 Διεθνές  ή μεταγενέστερη. Εξαιρούνται τα αυτοτελή έργα τρίτων π.χ. φωτογραφίες, Διαγράμματα κ.λ.π., τα οποία εμπεριέχονται σε αυτό και τα οποία αναφέρονται μαζί με τους όρους χρήσης τους στο «Σημείωμα Χρήσης Έργων Τρίτων».  Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί. Επεξεργασία: Δημήτριος Κατέρης Άρτα, 2015


Blogs & Blossoms: Σπόροι, ζιζάνια, επικονίαση και ανάπτυξη | Martech Zone\nΠέμπτη, Αύγουστος 31, 2006 Παρασκευή Σεπ 1, 2006 Douglas Karr\nΈνας από τους αρχηγούς της ομάδας στην εργασία μου μίλησε για ένα βιβλίο που διάβασε που ουσιαστικά παρείχε απόδειξη ότι είναι πολύ λίγες οι ιδέες. Χθες το βράδυ έγραψα μια καταχώρηση στο Διαλέγω Indy! να ενημερώσω τους ανθρώπους για το ποια ήταν τα σχέδιά μου για τον ιστότοπο. Δεδομένου ότι το κοινό δεν ήταν τεχνικό, ήθελα να βάλω το μήνυμα σε μια μεταφορά που θα παρείχε μια σαφή εικόνα. Δεδομένου ότι η Ιντιάνα είναι γνωστή για τη γεωργία της, επέλεξα Σπόροι, ζιζάνια, επικονίαση και ανάπτυξη.\nΗ ιδέα μου ήρθε καθώς παρακολουθούσα ένα σημείο Web 2.0 σε έναν άλλο ιστότοπο. Ζητώ συγνώμη που δεν θυμάμαι ποιο στέλεχος το είπε, αλλά ανέφερε το «seed & weed» για τη δημιουργία νέων επιχειρήσεων στο διαδίκτυο. Το πήρα ένα βήμα παραπέρα μιλώντας για το πώς θα μεγαλώσω Διαλέγω Indy!\nBlogs & Blossoms: Οι κηπουροί χρησιμοποιούν αυτές τις τεχνικές για εκατοντάδες χρόνια. Είμαστε απλά η νέα φυλή.\nΜπορείτε να διαβάσετε το δικό μου καταχώριση σε αυτόν τον ιστότοπο, αλλά ισχύει για πραγματικά οποιοδήποτε ιστολόγιο:\nΣπόρος: Πρέπει να παρέχετε χρήσιμο περιεχόμενο στους αναγνώστες σας. Αυτό φυτεύει τους σπόρους για να επιστρέψουν, καθώς και νέους αναγνώστες που σας βρίσκουν.\nΑγριόχορτο: Πρέπει να ρυθμίσετε τη φωνή και το σχέδιό σας. Εκτός από τις εφάπαξ δημοσιεύσεις σχετικά με το χιούμορ, ένα βίντεο Colbert ή τις οικογενειακές διακοπές σας… πρέπει να παρέχετε στους αναγνώστες σας πληροφορίες που έχουν αναμείνει από εσάς.\nΕπικονιάζω: Η φωνή σας πρέπει να μεταφέρεται πέρα από το ιστολόγιό σας. Οι μπλόγκερ παρακολουθούν τη βιομηχανία τους, σε άλλα ιστολόγια, στις ειδήσεις… και ενεργούν σε αυτό. Η προσθήκη σχολίων και η έκφραση των απόψεών σας για άλλες αναρτήσεις χρησιμοποιώντας trackbacks επικονιάζει τον ιστό με το σπόρο σας. Επίσης, να είστε προσεκτικοί σε εκείνους που ρίχνουν σπόρους με τον τρόπο σας… είναι σημαντικό να τους αναγνωρίζετε. Το blogging είναι επικοινωνία = αμφίδρομη.\nΚαλλιεργώ: Η συγκομιδή σας (αναγνωσιμότητα) θα μεγαλώσει καθώς συνεχίζετε να σπέρνετε, να ζιζάνια και να επικονιάσετε. Η ανάπτυξη είναι επίσης μέρος της ευθύνης σας. Αυξήστε την εμπειρία σας και αναπτύξτε το δίκτυό σας. Παρακολουθήστε την ανάπτυξη των ιστολογίων σας χρησιμοποιώντας καλά αναλυτικά εργαλεία, ώστε να βεβαιωθείτε ότι κατευθύνεστε προς τη σωστή κατεύθυνση.\nΕκεί το έχετε! Ιστολόγια και άνθη. Οι μέθοδοι που χρησιμοποιούνται από τους κηπουρούς για εκατοντάδες χρόνια δεν διαφέρουν από τις μεθόδους που χρειάζεστε για να δημιουργήσετε ένα επιτυχημένο blog. Είμαστε απλά η νέα φυλή των κηπουρών. Η καλλιέργειά μας είναι αναγνώστης, το λίπασμα μας είναι πληροφορίες, οι σπόροι μας είναι δημοσιεύσεις, το αγρόκτημά μας είναι το ιστολόγιό μας, τα ζιζάνια μας είναι ανταγωνισμός, κακή εστίαση και κακός σχεδιασμός, και οι τεχνικές γονιμοποίησης μας είναι σχόλια, trackbacks, βελτιστοποίηση μηχανών αναζήτησης και βελτιστοποίηση κοινωνικών δικτύων.\nΑκολουθήστε τους απλούς κανόνες της καλλιέργειας και το blog σας θα ανθίσει!


«Χ»αμένες και οι δύο! | Η Εφημερίδα των Συντακτών\nΟύτε η πρωταθλήτρια Ιντερ, ούτε η κάτοχος του θρόνου για τα προηγούμενα εννιά χρόνια, Γιουβέντους, πείθουν φέτος. Το χθεσινό μεταξύ τους ματς ήταν μια πρώτης τάξεως ευκαιρία για τον νικητή να πάρει τα πάνω του. Ομως το Derby d’ Italia έληξε ισόπαλο 1-1, με τους φιλοξενούμενους να ισοφαρίζουν στο φινάλε.\nΣαφώς καλύτερη η Ιντερ στο πρώτο μέρος, προηγήθηκε με τον Τζέκο στο 17’, όμως δεν μπόρεσε να κλειδώσει το ματς. Στο δεύτερο μέρος και όσο περνούσε η ώρα η Γιούβε άρχιζε να πιέζει, όμως δεν είχε την ποιότητα για να απειλήσει ουσιαστικά τους Μιλανέζους. Εν τέλει στο 88’ μια άτσαλη παρέμβαση του Ντάμφρις έφερε -μέσω VAR- ένα πέναλτι. Οι γηπεδούχοι διαμαρτυρήθηκαν, ο προπονητής Σιμόνε Ιντσάγκι αποβλήθηκε, αλλά η απόφαση δεν άλλαξε.\nΟ Ντιμπάλα ευστόχησε και έκανε το 1-1. Η Ιντερ χάνει κι άλλο την επαφή της με το «ρετιρέ», ενώ η «Κυρία» μένει σταθερά σε διψήφια διαφορά. Το μόνο καλό για την ομάδα του Αλέγκρι είναι ότι απέκτησε ακόμα λίγη καλή ψυχολογία, αν και από μόνη της αυτή δεν μπορεί να οδηγήσει πολύ ψηλά.\nΑπό χθες το βράδυ η κορυφή της Σέριε Α έχει δύο κατοίκους. Η Μίλαν, μετά το επεισοδιακό 4-2 μέσα στην Μπολόνια, έπιασε τη Νάπολι, η οποία έμεινε στο 0-0 με τη Ρόμα στο «Ολίμπικο». Οι «παρτενοπέι» απέτυχαν να κάνουν το 9/9, χάνοντας χθες τους πρώτους τους βαθμούς στο φετινό πρωτάθλημα. Μετά τον διασυρμό από την Μπόντο Γκλιμτ με 6-1 για το Κόνφερενς Λιγκ ο Ζοσέ Μουρίνιο ταρακούνησε τους παίκτες του και τους έβαλε να παίξουν άμυνα.\nΤο ματς είχε λίγες φάσεις και παρουσίασε μεγαλύτερο ενδιαφέρον για εξωαγωνιστικούς λόγους. Είχε νεύρα, διαμαρτυρίες και τις αποβολές των δύο προπονητών. Ο Πορτογάλος πήγε στην εξέδρα με δύο κίτρινες για υπερβολικές αντιδράσεις σε αποφάσεις του διαιτητή, ενώ ο Σπαλέτι με απευθείας κόκκινη για μια χειρονομία προς την εξέδρα, όταν τον έβριζαν οι οπαδοί της Ρόμα από την οποία αποχώρησε με άσχημο τρόπο.\nΣτην Μπολόνια ο Ζλάταν Ιμπραΐμοβιτς σκόραρε και για τις δύο ομάδες! Η Μίλαν πήρε προβάδισμα με 2-0, όμως ισοφαρίστηκε με τον Σουηδό να βάζει αυτογκόλ. Ο 40χρονος επιθετικός εξιλεώθηκε αργότερα, όταν ήταν αυτός που διαμόρφωσε το τελικό 2-4 κι αφού πρώτα οι γηπεδούχοι είχαν μείνει με εννιά παίκτες.


Cybermobbing στα γερμανικά σχολεία | Κοινωνία & Πολιτισμός | DW | 07.04.2011\nCybermobbing στα γερμανικά σχολεία\nΠρόκειται για ένα νέο φαινόμενο, το cybermobbing, η παρενόχληση δηλαδή μέσω διαδικτύου, που παρατηρείται τα τελευταία χρόνια στα σχολεία της Γερμανίας.\nΣτην ιστοσελίδα Isharegossip μπορεί ο καθένας να γράψει ό,τι θέλει, χωρίς να αποκαλύψει την ταυτότητά του. Έτσι τα θύματα του cybermobbing δεν γνωρίζουν καν ποιός κρύβεται πίσω από την ηλεκτρονική επίθεση που δέχονται.\nΌπως σημειώνει ο Μπερντ Σενμπέργκερ, γυμνασιάρχης στο Γυμνάσιο Καρλ φον Οσιέτσκι του Βερολίνου πως τώρα πια δεν μπορείς να σβήσεις τις βρισιές, όπως παλιά, και «ο καθένας μπορεί οποιαδήποτε ώρα να διαβάσει πως κάποιος τον μισεί».\nΗ αστυνομία του Βερολίνου προσπαθεί να πλησιάσει τους μαθητές και να τους ενημερώσει τόσο για τις νομικές επιπτώσεις της διαδικτυακής παρενόχλησης, όσο και για τους τρόπους προστασίας από αυτή. Προσπαθεί να προλάβει την επιδείνωση της κατάστασης, μια και η διαδικτυακή παρενόχληση έχει ήδη γίνει αιτία ξυλοδαρμών.\nΗ προσπάθεια αυτή φέρνει τα πρώτα αποτελέσματα:150 υβριστικά σχόλια έχουν ήδη καταγγελθεί.\nΣχέδιο έκτακτης ανάγκης για την αντιμετώπιση του cybermobbing\nCybermobbing μπορεί να οδηγήσει στην απομόνωση του μαθητή\nΥπάρχουν όμως και απαισιόδοξα σενάρια. Μαθητές έχουν απειλήσει με επιθέσεις σε σχολεία. Η ειδικός για θέματα Παιδείας, Επιστημών και Έρευνας Μπεάτε Στόφφερς λέει ότι «υπάρχει σχέδιο έκτακτης ανάγκης» και «όταν υπάρχει τέτοια απειλή πρέπει πάντα να ενημερώνεται η αστυνομία και αυτή αξιολογεί την κατάσταση».\nΟ διευθυντής του γυμνασίου γνωρίζει το πρόβλημα και ζήτησε τη βοήθεια των μαθητών για την αντιμετώπισή του. Η ιδέα τους είναι απλή, όπως εξηγεί ένας μαθητής του γυμνασίου, αποφάσισαν «να βομβαρδιστεί η ιστοσελίδα με άλλα, άσχετα θέματα, ώστε να μην εμφανίζονται πια τα κακοήθη σχόλια».\nΚαι φαίνεται να αποδίδει. Η ιστοσελίδα ήταν καθαρή από κουτσομπολιά για πάνω από τρεις βδομάδες, καθώς εμφανίζει μόνο 50 σχόλια από κάθε σχολείο.\nΑυτό είναι «το πρώτο βήμα» υποστηρίζει ένας άλλος μαθητής και ζητεί «να υπάρξει απαγόρευση».\nΟι παρενοχλήσεις στην ιστοσελίδα δεν είναι μόνο λεκτικές, πολλές φορές έχουν και ‘εικόνα’.\nΓερμανικό σχολείο: το Cybermobbing ανήκει πια στην καθημερινότητα\nΗ ψυχολόγος Καταρίνα Κάτσερ ασχολείται χρόνια με τις παρενοχλήσεις μέσω διαδικτύου και τονίζει πως το διαδίκτυο είναι πλέον μέρος της καθημερινής ζωής των μαθητών, όπως ακριβώς και το σχολείο. Η δημοσιοποίηση προσβλητικών βίντεο και εικόνων έχει γίνει ένα είδος διαγωνισμού. Καθένας προσπαθεί να ανεβάσει τη χειρότερη εικόνα, το πιο προσβλητικό βίντεο για να κερδίσει έτσι αναγνώριση.\nΣτο Facebook εκμυστηρεύονται οι μαθητές τις πιο κρυφές τους σκέψεις και όπως λέει μία μαθήτρια «αν κάποιος έγραφε πως με μισεί και πως θα με σκοτώσει, θα φοβόμουν τρομερά, γιατί δεν ξέρεις ποιος το έγραψε και πόσο τρελός είναι».\nΤέτοιες απειλές έχουν αλλάξει την καθημερινότητα των μαθητών.\nΤα σχολεία προσπαθούν να προστατεύσουν τους μαθητές τους και να τους προετοιμάσουν για τον κόσμο του διαδικτύου μέσα στον οποίο μεγαλώνουν.\nAnnabelle Lutz / Σαντίνα Παρκέτου\nMobbing στον κυβερνοχώρο (13.07.2010)\nΗ ψυχολογική τρομοκρατία στο διαδίκτυο έχει γίνει καθημερινότητα στους νέους. Οι γονείς, όταν πέσει κάτι τέτοιο στην αντίληψή τους, πρέπει να ενημερώνουν αμέσως το σχολείο για να μη μένει τίποτα στο σκοτάδι. (13.07.2010)\nΛέξεις κλειδιά cybermobbing, σχολεία\nΜόνιμος σύνδεσμος https://p.dw.com/p/10pLR


Μαμά, τι είναι οι μαύρες τρύπες; - Akamatra\nΌλα τα παιδιά θεωρούν ότι οι γονείς τους είναι οι πιο έξυπνοι άνθρωποι στο κόσμο. Ποιoς γονιός, όμως, μπορεί να απαντήσει με ευκολία στην ερώτηση: Μαμά, τι είναι οι μαύρες τρύπες; Η κόρη ενός από τους μεγαλύτερους επιστήμονες της θεωρητικής φυσικής και κοσμολογίας σε όλο τον κόσμο, η Lucy Hawking θα μπορούσε να δώσει απάντηση σε αυτό το ερώτημα. Η κόρη του αείμνηστου Stephen Hawking και της συγγραφέως Jane Wilde Hawking πέρασε από διάφορα στάδια μέχρι να καταλήξει στη συγγραφή παιδικών βιβλίων. Το πρώτο της παιδικό βιβλίο το έγραψε το 2007 και είχε τίτλο George's Secret Key to the Universe. Το βιβλίο μεταφράστηκε στα Ελληνικά από την Εβίτα Λύκου και κυκλοφόρησε φέτος από τις εκδόσεις Anubis με τον τίτλο "Ο Τζορτζ και το μυστικό κλειδί για το Σύμπαν".\nΤο βιβλίο περιγράφει τις περιπέτειες του Τζορτζ και του Κόσμο, του πιο έξυπνου (αν και λίγο ψηλομύτικου) ηλεκτρονικού υπολογιστή που έχει ο γείτονάς του. Ο Κόσμο μπορεί να δημιουργήσει παράθυρα που σου επιτρέπουν να βλέπεις στο διάστημα και πόρτες που σε μεταφέρουν σε οποιοδήποτε σημείο του πλανήτη! Καβάλα σε έναν κομήτη, ο Τζoρτζ θα αρχίσει το διαπλανητικό του ταξίδι και θα κινδυνεύσει από βροχές αστεροειδών και μαύρες τρύπες. Μέσα από το ταξίδι του, ο μικρός αναγνώστης θα έρθει σε επαφή με την επιστήμη, το διάστημα και τους νόμους που το κυβερνούν.\nΕίναι ένα εξαιρετικό βιβλίο για παιδιά ηλικίας από οκτώ ετών και πάνω, αλλά και για ενήλικες. Περιγράφει με απλά λόγια, αλλά ταυτόχρονα με επιστημονική ακρίβεια, τα άστρα, τους πλανήτες και ασχολείται πολύ με τις μαύρες τρύπες. Είναι σίγουρο ότι θα δημιουργήσει στα παιδιά ένα ερέθισμα για την επιστήμη και τη κοσμολογία. Η δημιουργία ερεθισμάτων είναι το ζητούμενο σε κάθε βιβλίο, και αυτό το πετυχαίνει!\nΥπάρχουν κριτικές που θίγουν το κομμάτι της επιστημονικής ανακολουθίας στην ιστορία. Υποστηρίζουν ότι, σε ορισμένα σημεία, οι συγγραφείς δεν έλαβαν υπόψην τους τους νόμους της φυσικής για χάρη της ιστορίας. Αυτό δεν είναι εντελώς αθέμιτο σε μία φανταστική ιστορία για παιδιά, ίσως όμως μπερδέψει κάποιους αναγνώστες σχετικά με το τι είναι επιστημονικά σωστό και τι όχι. Εγώ θεωρώ ότι θα δώσει στους μικρούς αναγνώστες τόση ώθηση να διαβάσουν περαιτέρω για το διάστημα και την επιστήμη του – ακόμα και για να προσπαθήσουν να βρουν αν κάτι είναι επιστημονικά σωστό ή όχι – που ίσως φτάνω στο σημείο να πιστέψω ότι αυτές οι ανακολουθίες μπήκαν εσκεμμένα στο κείμενο. Ουσιαστικά, η αρχή κάθε επιστημονικής ανακάλυψης είναι η περιέργεια και αυτό το βιβλίο σίγουρα θα την προκαλέσει στα παιδιά!\nΑνυπομονώ να διαβάσω και τα επόμενα βιβλία της σειράς με πρωταγωνιστή τον Τζορτζ!


«Κύρβεια 2021»- οι καλοκαιρινές εκδηλώσεις στο δήμο Ιεράπετρας - Ανατολή\nΑρχική_Τοπικά νέαΙεράπετρα«Κύρβεια 2021»- οι καλοκαιρινές εκδηλώσεις στο δήμο Ιεράπετρας\n«Κύρβεια 2021»- οι καλοκαιρινές εκδηλώσεις στο δήμο Ιεράπετρας\nΤηρώντας όλα τα μέτρα προστασίας, όπως αναφέρει το σχετικό δελτίο Τύπου, με τη συνδρομή των υπηρεσιών του Δήμου, με τη συμβολή φορέων και συμπολιτών που δραστηριοποιούνται στα πολιτιστικά δρώμενα της Ιεράπετρας, με τη σύμφωνη γνώμη του Δ.Σ., την στήριξη της Περιφέρειας Κρήτης, αλλά κυρίως με τη φροντίδα των εργαζομένων δημιουργήθηκαν τα φετινά «Κύρβεια» 2021.\nΤα φετινά «Κύρβεια» είναι αφιερωμένα στην μουσική που τόσο μας έλειψε τον τελευταίο χρόνο. Με επίκεντρο τους μουσικούς που κατάγονται ή ζουν ή δραστηριοποιούνται σε αυτό το τόπο, είμαστε περήφανοι και νιώθουμε τυχεροί που θα τους έχουμε συντροφιά μας, τα περισσότερα βράδια του καλοκαιριού. Οι σπουδαιότερες λοιπόν εκδηλώσεις για φέτος έχουν τον τίτλο «Μουσική Σκηνή» και πρόκειται για 19 συναυλίες (μη καθήμενων), που θα πραγματοποιούνται σε διάφορα σημεία της πόλης, με ελεύθερη πρόσβαση σε όλους. Και τα «Μουσικά Σοκάκια», τη γιορτή της Κάτω Μεράς και γιορτή της μουσικής, που πρόκειται για πολλά μουσικά σχήματα σε πολλά σημεία της παλιάς πόλης συγχρόνως. «Μουσική Σκηνή» – «Μουσικά Σοκάκια …. και τα «Μουσικά Κύρβεια» είναι γεγονός.\nΡεμπετοβραδιά στην Λακέρδα/ Λαικά Μονοπάτια -ακτή Μαρκοπούλου/ Δοξαστάκης live – Κάτω παραλία /Φεγγαροβραδιά – ακτή Μαρκοπούλου/ Λιαπάκης Μ. και Ε. πιτροπάκης Ν. – Κάτω παραλία/ Αφιερ. Παπαγιανοπούλου Δοξαστάκη – Δασάκι Κουτσουρά/ Νότος – Κάτω παραλία/ Mουσική σχολή Δήμου- τμήμα παραδ. Μουσικης – παραλ. Πλατεία/ Μουσικά Σοκάκια στην «Κάτω Μερά»/ Εράν – πεζόδρ. Κοθρή/ Τσίτα Κόρδα – παραλιακή πλατεία/ Παπαδάκης Μάνος – Κάτω παραλία/ Τσικαλουδάκης Σπύρος – ακτή Μαρκοπούλου/ Ένα ευχαριστώ για το Μάνο – 3ο Γυμνάσιο/ Bougie Busted moving on the beach – Κάτω παραλία/ EVERDIE – πεζόδρ. Κοθρή/ Παξιμαδάκης – Φασουλάκη – ακτή Μαρκοπούλου/ Flying Potatoes – παραλιακή πλατεία/ Δαμουλάκια Μαθιός και Ραφαήλ – Κάτω παραλία/ Βαρδάκης και Αβυσσινος – ακτή Μαρκοπούλου.\n«Κύρβεια και μεγάλες συναυλίες\nΗ Φωτεινή Βελεσιώτου με την ξεχωριστή φωνή της, που δύσκολα περιγράφεται. Μια γέφυρα που ενώνει το παλιό καλό λαϊκό και ρεμπέτικο τραγούδι με το σήμερα και το πιο αληθινό κομμάτι της ερμηνείας και της έκφρασης.\n… θα μας κεράσουν πολλές μουσικές «γρανίτες» με γεύσεις από την εποχή των ντισκοτέκ, στο πιο ξέφρενο 80s και 90s πάρτυ, στην Ιεράπετρα! Με ελεύθερη πρόσβαση σε όλους.\nΠρομηθέας δεσμώτης/ Η πόρνη από πάνω/ Φαύστα/ Η Παγίδα/ Έγκλημα και τιμωρία/ Το σπίτι στην εθνική οδό/ Αμτιγόνη/ Νυφικό Κρεβάτι/ Δεν Βλέπω, δεν Ακούω, δεν Μιλάω/ Η απολογία του Σωκράτη/ Στον αγαπημένο μας συνάδελφο και φίλο και Sankara «Magic Inside»\nΠροπώληση εισιτηρίων για όλες τις εκδηλώσεις θα γίνεται στο περίπτερο των «Κυρβείων» στην κεντρική πλατεία.\nΧορηγοί επικοινωνίας: Ράδιο Λασίθι, Ηχώ fm, planet, panic radio, madness radio\nΠρόεδρος της ΚΟΙΝΩ.ΠΟΛΙΤΙ.Α.\nΠροηγούμενο άρθρο«Εάν θέλουμε να προστατευτεί η δημόσια υγεία, τοπικισμοί δεν χωρούν» – Ο Διοικητής των Νοσοκομείων Λασιθίου μιλά στην ΑΝΑΤΟΛΗ για τις εξελίξεις\nΕπόμενο άρθροΣτις 6 Ιουλίου ξεκινάει στην Κρήτη η επόμενη φάση της επιχείρησης «Ελευθερία»


Χιλή: Το πρώτο μετρό που τροφοδοτείται κυρίως από ανανεώσιμες πηγές ενέργειας - Profilnet\nΜε περίπου 2,2 εκατομμύρια ανθρώπους να χρησιμοποιούν το μετρό του Σαντιάγο κάθε μέρα, απαιτείται πολλή ενέργεια για να διατηρηθεί σε λειτουργία. Η εξέλιξη αυτή αποτελεί ένα σημαντικό βήμα για το δεύτερο μεγαλύτερο σύστημα μετρό της Νότιας Αμερικής, από άποψη μήκους διαδρομής. Το μετρό θα λαμβάνει το 42% της ενέργειας του από ηλιακή ενέργεια και το 18% από αιολική ενέργεια.\n«Το βήμα της χώρας προς τις ανανεώσιμες πηγές ενέργειας τονίζει τη δέσμευσή της στην καθαρή ενέργεια που δεν βλάπτει το περιβάλλον ή τους ανθρώπους», δήλωσε η πρόεδρος Μπασελέτ, κατά τη διάρκεια επίσκεψης σε μελλοντικό σταθμό του μετρό που βρίσκεται υπό κατασκευή. «Το βήμα της χώρας προς τις ανανεώσιμες πηγές ενέργειας τονίζει τη δέσμευσή της στην καθαρή ενέργεια που δεν βλάπτει το περιβάλλον ή τους ανθρώπους», δήλωσε η πρόεδρος Μπασελέτ, στη διάρκεια επίσκεψης σε σταθμό του μετρό που βρίσκεται υπό κατασκευή.\nΗ εταιρεία ηλιακής ενέργειας SunPower, με έδρα την Καλιφόρνια, κατασκευάζει τη μονάδα ηλιακής ενέργειας και οι εταιρείες Latin American Power και Elecnor, με έδρα τη Βραζιλία και την Ισπανία αντίστοιχα, είναι υπεύθυνες για το κομμάτι της αιολικής ενέργειας. Η ηλιακή μονάδα αναμένεται να ολοκληρωθεί το 2017 και η μετάβαση στις ανανεώσιμες πηγές θα γίνει επίσημα το 2018, με προοπτική παροχής ενέργειας για 15 χρόνια. Ο ήλιος είναι μια ιδανική πηγή ενέργειας για τη Χιλή, λόγω της μεγάλης ηλιοφάνειας, ιδιαίτερα στο βόρειο κομμάτι της χώρας, καθώς και των ευνοϊκών ενεργειακών πολιτικών που έχουν εφαρμοστεί.\nΑνανεώσιμες Πηγές Ενέργειας πρώτο μετρό Χιλή


Χόλμειερ: Προτεραιότητα το κλίμα στον προϋπολογισμό της ΕΕ για το 2020 | Επικαιρότητα | Ευρωπαϊκό Κοινοβούλιο\nΤελευταίες ειδήσεις > Οικονομία > Τρέχουσα σελίδα: Χόλμειερ: Προτεραιότητα το κλίμα στον προϋπολογισμό της ΕΕ για το 2020\n28-11-2019 - 10:28\nΔημιουργήθηκε στις: 15-10-2019 - 11:54\nΟι Ευρωβουλευτές ενέκριναν τον προϋπολογισμό της ΕΕ για το 2020 στις 23 Οκτωβρίου. Το ΕΚ ξεκινά συζητήσεις με το Συμβούλιο, ώστε να υπάρξει συμφωνία για τον επόμενο προϋπολογισμό μέχρι το Νοέμβριο. Η Μόνικα Χόλμειερ (ΕΛΚ, Γερμανία), μας παρουσίασε τις προτάσεις της για τον ευρωπαϊκό προϋπολογισμό του 2020.\nΌχι, δεν μπορούμε να φτάσουμε το συγκεκριμένο στόχο γιατί το 2014 οι δαπάνες της ΕΕ για το κλίμα ήταν λιγότερο από 14%, κάτι που δεν μπορούμε να διορθώσουμε μέσα στα επόμενα έξι χρόνια. Παρ' όλ' αυτά η πρόταση μου για το 2020 ξεπερνάει το στόχο του 20%. Αναφορικά με το κλίμα η νέα γενιά έχει το δικαίωμα να μας πει «σας παρακαλώ κάντε κάτι γρήγορα και μην το συζητάτε απλά».\nΜε τον προϋπολογισμό που διαθέτουμε μπορούμε να βοηθήσουμε σε πολλά περιβαλλοντικά ζητήματα, όπως η ανάπτυξη των ανανεώσιμων πηγών ενέργειας και η προώθηση της αειφόρου ανάπτυξης.\nΕίμαστε προετοιμασμένοι. Η Βρετανίαδεν μπορεί να μας πιέσει. Σε περίπτωση «σκληρού» Brexit θα πρέπει να αλλάξουμε τον προϋπολογισμό. Γνωρίζουμε ήδη ότι πολλές ερευνητικές ομάδες εκεί θέλουν να συνεχίσουν τα προγράμματα και τη συνεργασία τους με την ΕΕ.\nΝομίζω ότι στο τέλος η Βρετανία θα αναγκαστεί να συνεχίσει να συνισφέρει σε συγκεκριμένους τομείς όπως η ασφάλεια και η γεωργία. Υπάρχουν πολλοί τομείς στους οποίους η Βρετανία επιθυμεί να είναι μέλος της ΕΕ, επομένως τα χρήματα θα επιστρέψουν τον ευρωπαϊκό προυπολογισμό, όπως γίνεται και με τη Νορβηγία, την Ελβετία, το Λιχτενστάιν και άλλες χώρες.\nΤο ΕΚ ενέκρινε στις 27 Νοεμβρίου τον προϋπολογισμό της ΕΕ για το 2020, με 543 ψήφους υπέρ, 136 κατά και 23 αποχές.\nΟ Πρόεδρος του ΕΚ Ντάβιντ Σασόλι υπογράφει τον προϋπολογισμό της ΕΕ για το 2020.\nΟ προϋπολογισμός της ΕΕ για το 2020 επικεντρώνεται στην Ευρώπη του αύριο


Πάπας: Η αναχώρηση των χριστιανών από τη Μ. Ανατολή είναι «μια ανυπολόγιστη ζημιά» | Αγώνας της ΚρήτηςΑγώνας της Κρήτης\n13/04/2021 - Καθηγητής Πανεπιστημίου Κρήτης Αχ. Γραβάνης: Ποιο είναι το πραγματικό ρίσκο θρόμβωσης από το εμβόλιο της AstraZeneca\n13/04/2021 - Π. Πολάκης για εκδήλωση τιμής στους ναζί αλεξιπτωτιστές στο Μάλεμε: «Αυτή η «εκδήλωση» δεν θα γινει!»\n13/04/2021 - Ερώτηση 54 βουλευτών του ΣΥΡΙΖΑ σε ΥΠΕΞ: Σε ποιες ενέργειες προετοιμάζεστε για τη νομική πλέον διεκδίκηση των γερμανικών αποζημιώσεων;\n13/04/2021 - «Μπάσιμο» Μαρινάκη στην ενέργεια και τις κατασκευές με αρχή την ΤΕΡΝΑ Ενεργειακή\n13/04/2021 - Παρεμβάσεις στα στρατόπεδα του νησιού από Οργανώσεις του ΚΚΕ και της ΚΝΕ\n13/04/2021 - Ψήφισμα Δ.Σ. Χανίων κατά της κατάργησης εντοπιότητας στις προκηρύξεις της ΔΕΗ για προσλήψεις στην Ξυλοκαμάρα\n13/04/2021 - Β. Κεγκέρογλου: «Ιδού οι λύσεις για την άμεση ένταξη των 4.000 συμβασιούχων κι όλων των επικουρικών στο ΕΣΥ»\n13/04/2021 - “Όχι” στο ξεπούλημα του Λιμανιού Ηρακλείου από τον πρώην πρόεδρο και μέλη του Οργανισμού Λιμένος Ηρακλείου\n13/04/2021 - Κρήτη: Ψηνόταν στον πυρετό από κορωνοϊό, όμως από το νοσοκομείο του έλεγαν να κάτσει σπίτι του – Πέθανε μόνος και αβοήθητος\n13/04/2021 - Αυτά είναι τα έργα που θα γίνουν σε κάθε τμήμα του νέου ΒΟΑΚ\n13/04/2021 - ΕΛΜΕ Χανίων: “Η πόρτα κλείνει οριστικά για τους μαθητές των Εσπερινών”\n13/04/2021 - Π. Πολάκης προς Μητσοτάκη: Φέρε τα μονοκλωνικά αντισώματα για να γλιτώσουμε τους μισούς θανάτους\n13/04/2021 - Ένοχος ο 38χρονος Χανιώτης για ασέλγεια σε πέντε ανήλικα παιδιά στον Δήμο Πλατανιά\n13/04/2021 - “Ευρωπαίοι αλεξιπτωτιστές” θα πραγματοποιήσουν πτώσεις με αλεξίπτωτο στο Μάλεμε για να τιμήσουν τον ηρωισμό των ναζί αλεξιπτωτιστών! – Παγκρήτιος ξεσηκωμός για την ματαίωση της εκδήλωσης\n13/04/2021 - Στο κόμμα του Τράγκα ο Γιάννης Δημαράς\n13/04/2021 - Τι να σκεφτόταν η Κορίνα…\n13/04/2021 - Mαρτυρία για τον θάνατο της Κορίνας στην Γαύδο: «Ζητούσε νερό και κάθε 15’ ρωτούσε αν ερχόταν η βοήθεια. Και η βοήθεια δεν ήταν πουθενά»\n13/04/2021 - Τελικά, η Δήμαρχος Γαύδου έλεγε την αλήθεια ή οι μάρτυρες που μίλαγαν με την Κορίνα;\nΒρίσκεστε εδώ: Αρχική / Κόσμος / Πάπας: Η αναχώρηση των χριστιανών από τη Μ. Ανατολή είναι «μια ανυπολόγιστη ζημιά»\nΠάπας: Η αναχώρηση των χριστιανών από τη Μ. Ανατολή είναι «μια ανυπολόγιστη ζημιά»\n07/03/2021 Κανένα σχόλιο\nΗ αναχώρηση των χριστιανών από τη Μέση Ανατολή είναι «μια ανυπολόγιστη ζημιά», δήλωσε σήμερα ο Πάπας Φραγκίσκος μιλώντας ανάμεσα στα χαλάσματα που άφησαν πίσω τους οι τζιχαντιστές στη Μοσούλη, στο βόρειο Ιράκ, και προσευχήθηκε για τα «θύματα του πολέμου» εναντίον της οργάνωσης Ισλαμικό Κράτος.\nΗ κατοχή του ενός τρίτου της χώρας από την εν λόγω τζιχαντιστική οργάνωση από το 2014 έως το 2017 ήταν το τελευταίο επεισόδιο σε μια σειρά από συγκρούσεις στο Ιράκ οι οποίες ώθησαν στην εξορία την πλειονότητα των χριστιανών.\nΗ χριστιανική κοινότητα του Ιράκ είναι μία από τις παλαιότερες στον κόσμο, ωστόσο οι χριστιανοί αριθμούν πλέον στη χώρα αυτή μόνο 400.000, από 1,5 εκατομμύριο το 2003, πριν από την αμερικανική εισβολή.\n«Η τραγική μείωση των μαθητών του Χριστού εδώ και σε όλη τη Μέση Ανατολή είναι μια ανυπολόγιστη ζημιά, όχι μόνο για τους ενδιαφερόμενους και τις κοινότητές τους, αλλά για την ίδια την κοινωνία που αφήνουν πίσω τους», δήλωσε ο πάπας.\nΣτη Μοσούλη, που ήταν επί αιώνές μια πλούσια εμπορική πόλη, οι καθολικές αρχές δεν κατάφεραν να βρουν μια εκκλησία που να βρίσκεται σε κατάσταση να υποδεχθεί τον πάπα Φραγκίσκο, ο οποίος πραγματοποιεί την πρώτη επίσκεψη ποντίφικα στο Ιράκ.\nΣυνολικά καταστράφηκαν 14 εκκλησίες της βόρειας επαρχίας της Νινευή, η μεγάλη πόλη της οποίας είναι η Μοσούλη, επτά από τις οποίες χρονολογούνταν από τον 5ο, τον 6ο και τον 7ο αιώνα. Έτσι χρειάσθηκε να κατασκευαστεί μια εξέδρα μέσα στα ερείπεια τεσσάρων εκκλησιών διαφορετικών δογμάτων, ανάμεσα στις οποίες η εκκλησία αλ-Ταχίρα της Μοσούλης, ηλικίας άνω των 1.000 ετών.\nΑπό τη σκηνή αυτή ο πάπας απευθύνθηκε σ’ ένα μικρό πλήθος που τον επευφημούσε. Δρακόντεια μέτρα ασφαλείας, με φρουρούς και φράγματα ασφαλείας, είχαν ληφθεί σε όλη στην επαρχία, στην οποία εξακολουθούν να κρύβονται τζιχαντιστές παρά τη στρατιωτική ήττα του Ισλαμικού Κράτους στα τέλη του 2017.\nΗ σημερινή ημέρα είναι αυτή κατά την οποία οι σωματοφύλακες του πάπα και οι ιρακινές δυνάμεις ασφαλείας βρίσκονται στον πιο αυξημένο συναγερμό. Διότι ιστορικών διαστάσεων δεν είναι μόνο η επίσκεψη του πάπα, αλλά και τα μέτρα ασφαλείας που έχουν ληφθεί για την υποδοχή του.\nΤα ελάχιστα χιλιόμετρα που ο πάπας διένυσε οδικώς, τα διένυσε επιβαίνοντας σε τεθωρακισμένα οχήματα. Για τα περισσότερα από τα 1.445 χιλιόμετρα των διαδρομών του στη διάρκεια της επίσκεψης, την οποία άρχισε προχθές, Παρασκευή, ο ποντίφικας βρισκόταν μέσα σε αεροπλάνο ή ελικόπτερο προτιμώντας να πετάξει πάνω από περιοχές στις οποίες εξακολουθούν να κρύβονται τζιχαντιστικοί πυρήνες, παρά να τις διανύσει οδικώς.\nΌλα αυτά εν μέσω του πλήρους λοκντάουν που έχει κηρυχθεί μέχρι το τέλος της επίσκεψής του, αύριο, Δευτέρα, το πρωί, λόγω των κρούσμάτων της Covid-19 που κάνουν ρεκόρ στο Ιράκ.\nΛειτουργία σ’ ένα στάδιο\nΚατά την επίσκεψή του στο Ιράκ, ο πάπας Φραγκίσκος δεν έχει πάψει να καταγγέλλει «τα όπλα», «την τρομοκρατία που καταχράται τη θρησκεία» και «τη μισαλλοδοξία».\nΣτη σημερινή προσευχή του υπογράμμισε και πάλι: «δεν μας επιτρέπεται να σκοτώνουμε τους αδελφούς μας στο όνομα» του Θεού, «δεν μας επιτρέπεται να κάνουμε πόλεμο στο όνομά του».\nΈπειτα από συναντήσεις με χριστιανούς της Μοσούλης και της γειτονικής Καρακός, ο πάπας θα χοροστατήσει το απόγευμα σε λειτουργία σε στάδιο της Αρμπίλ, της πρωτεύουσας του Ιρακινού Κουρδιστάν, ενώπιον χιλιάδων πιστών.\nΩστόσο και εδώ τα μέτρα ασφαλείας θα είναι αυστηρά: στα τέλη Φεβρουαρίου, το αεροδρόμιο της Αρμπίλ είχε πληγεί από ρουκέτες.\nΠροηγουμενο αρθρο ΗΠΑ: Eγκρίθηκε το πακέτο Μπάιντεν – Πράσινο φως για τσεκ 1.400 δολαρίων σε κάθε Αμερικανό\nΕπομενο αρθρο Αυστρία: Αποσύρει παρτίδα εμβολίου της AstraZeneca μετά από θάνατο γυναίκας\nΚαθηγητής Πανεπιστημίου Κρήτης Αχ. Γραβάνης: Ποιο είναι το πραγματικό ρίσκο θρόμβωσης από το εμβόλιο της AstraZeneca 13/04/2021\nΠ. Πολάκης για εκδήλωση τιμής στους ναζί αλεξιπτωτιστές στο Μάλεμε: «Αυτή η «εκδήλωση» δεν θα γινει!» 13/04/2021\nΕρώτηση 54 βουλευτών του ΣΥΡΙΖΑ σε ΥΠΕΞ: Σε ποιες ενέργειες προετοιμάζεστε για τη νομική πλέον διεκδίκηση των γερμανικών αποζημιώσεων; 13/04/2021\n«Μπάσιμο» Μαρινάκη στην ενέργεια και τις κατασκευές με αρχή την ΤΕΡΝΑ Ενεργειακή 13/04/2021\nΠαρεμβάσεις στα στρατόπεδα του νησιού από Οργανώσεις του ΚΚΕ και της ΚΝΕ 13/04/2021\nΨήφισμα Δ.Σ. Χανίων κατά της κατάργησης εντοπιότητας στις προκηρύξεις της ΔΕΗ για προσλήψεις στην Ξυλοκαμάρα 13/04/2021\nΒ. Κεγκέρογλου: «Ιδού οι λύσεις για την άμεση ένταξη των 4.000 συμβασιούχων κι όλων των επικουρικών στο ΕΣΥ» 13/04/2021\n“Όχι” στο ξεπούλημα του Λιμανιού Ηρακλείου από τον πρώην πρόεδρο και μέλη του Οργανισμού Λιμένος Ηρακλείου 13/04/2021\nΤου Μιχάλη Χαιρετάκη * Σαράντα χρόνια τώρα οι κυβερνήσεις εξαιτίας των πελατειακών σχέσεων δεν υλοποίησαν\nΠνευματικό Ημερολόγιο (Σημειώσεις για τον 21ο αιώνα): ΛΕΝΙΝ\nΕπιμέλεια: Στρατής Παπαμανουσάκης ΛΕΝΙΝ - VLADIMIR LENIN (Σιμπίρσκ, Βόλγας 1870 - Γκόρκυ, Μόσχα 1924) Aπό τις\nΣτο εδώλιο 38χρονος Xανιώτης με βαριες κατηγορίες για ασελγείς πράξεις σε ανήλικους\nΜε βαριές κατηγορίες για ασέλγειες σε βάρος πέντε ανηλίκων κάθισε χθες στο εδώλιο του Μεικτού Ορκωτού\nΣτηρίζει ο Δήμαρχος Χανίων τον αγώνα του Συλλόγου εργαζομένων της Δ.Ε.Η. ενάντια στην κατάργηση του κριτήριου της εντοπιότητας\nΕκπροσώπους του Συλλόγου Εργαζομένων του εργοστασίου της Δ.Ε.Η. στην Ξυλοκαμάρα Χανίων, υποδέχθηκε ο\nΠαραμένει στο “βαθύ κόκκινο” τα Χανιά\nΣτο επίπεδο πολύ αυξημένου κινδύνου, «βαθύ κόκκινο», εντάσσονται από σήμερα η περιφερειακή Ενότητα της Κω\nΗ ΛΑ.ΣΥ. Δήμου Ηρακλείου για τη διαδικασία πώλησης του ΟΛΗ\nΑνακοίνωση για την διαδικασία πώλησης του ΟΛΗ Α.Ε. εξέδωσε η “Λαϊκή Συσπείρωση” δήμου Ηρακλείου. Όπως\nΈντονη είναι η ανησυχία που προκάλεσε το εμβόλιο της AstraZeneca τόσο στους ιατρούς όσο και τους\nΕρώτηση 54 βουλευτών του ΣΥΡΙΖΑ σε ΥΠΕΞ: Σε ποιες ενέργειες προετοιμάζεστε για τη νομική πλέον διεκδίκηση των γερμανικών αποζημιώσεων;\nΣτη Βουλή επαναφέρουν το ζήτημα των γερμανικών αποζημιώσεων με ερώτηση που καταθέτουν 54\nΟ ιδιοκτήτης του Ολυμπιακού, του μιντιακού συγκροτήματος Mega Channel- “Βήμα”, “Νέα” κλπ και ομίλου


Brexit: Αναβολή, ακύρωση, εκλογές ή δεύτερο δημοψήφισμα; | ΚΟΣΜΟΣ | antinews.gr\nΑυξάνεται η πιθανότητα παραμονής του Ηνωμένου Βασιλείου στην Ε.Ε. σύμφωνα τουλάχιστον με την JP Morgan αλλά και την περιρρέουσα ατμόσφαιρα στο Λονδίνο, μετά και τη γνωμάτευση του Γενικού Εισαγγελέα του Ευρωπαϊκού Δικαστηρίου, σύμφωνα με την οποία η Βρετανία έχει το δικαίωμα να αποσύρει μονομερώς τη γνωστοποίηση αποχώρησης από την Ευρωπαϊκή Ένωση. Αν και οι προτάσεις του γενικού εισαγγελέα δεν είναι δεσμευτικές, το Δικαστήριο είθισται να τις υιοθετεί στις τελικές αποφάσεις του.\nΤο Άρθρο 50 επιτρέπει λοιπόν όπως όλα δείχνουν, τη μονομερή ανάκληση της γνωστοποίησης για την πρόθεση αποχώρησης από την Ε.Ε., δίνοντας και αυτή την εναλλακτική στην Τερέζα Μέι.\nΚαι ενώ η Κυβέρνηση φαίνεται πως δεν μπορεί να περάσει τους όρους του διαζυγίου και τις μελλοντικές σχέσεις της χώρας με την Ε.Ε. από το Βρετανικό Κοινοβούλιο, η αμερικανική τράπεζα αναθεωρεί στο 40% (από 20%) το ποσοστό ακύρωσης του Brexit και παραμονής του Λονδίνου στις τάξεις της ευρωπαϊκής «οικογένειας».\nΠρόκειται άλλωστε, για κάτι το οποίο έχει αρχίσει να ψιθυρίζεται ολοένα και περισσότερο στο νησί. Εντύπωση προκάλεσε η πρόσφατη δήλωση του υπουργού Εμπορίου, Λίαμ Φοξ: «Τώρα είναι πιθανό το Brexit να μη συμβεί».\nΤο σενάριο της αναβολής είναι το επικρατέστερο καθώς, το Ηνωμένο Βασίλειο αναμένεται να αποχωρήσει και επισήμως από την Ε.Ε. στα τέλη Μαρτίου, ήτοι σε λιγότερο από 4 μήνες\nΗ ισχυρή πιθανότητα καταψήφισης του σχεδίου Brexit και ο κίνδυνος μίας «άτακτης» εξόδου έχουν αναζωπυρώσει τα σενάρια περί αναβολής ή ακόμη και ακύρωσης της αποχώρησης.\nΗ πιθανότητα ενός «ασύντακτου» Brexit απομακρύνεται όλο και περισσότερο: ανέρχεται πλέον μόλις στο 10% – από 20% προηγουμένως- ενώ το ενδεχόμενο μίας «συντεταγμένης» εξόδου κυμαίνεται στο 50% από 60%.\nΠαρότι η κυβέρνηση αρνείται πως βρίσκεται στο τραπέζι αυτό το σενάριο, ο δρόμος του Brexit καθίσταται αυξημένα επικίνδυνος για τις αγορές και τις επιχειρήσεις, δημιουργώντας δεύτερες σκέψεις στο Λονδίνο.\nΟι αναλυτές δεν αποκλείουν και ένα δεύτερο δημοψήφισμα, το οποίο μάλιστα θεωρούν πιθανότερο σενάριο σε σχέση με την προκήρυξη πρόωρων εκλογών.\nΕπομένως αυτή τη στιγμή τίποτα δεν μπορεί να αποκλειστεί και το μόνο βέβαιο είναι πως το σίριαλ του Brexit θα έχει πολλά ακόμη επεισόδια.\nΔημήτρης Ζ07/12/2018 01:35:55\nΠάντως η Γερμανία θα πάρει τη ρεβάνς !


Μάθε τα πάντα για Mario + Rabbids Kingdom Battle | Game20.gr\nGAME20.GR > Mario + Rabbids Kingdom Battle (ΣΕΛΙΔΑ 2)\nTo φημολογούμενο Mario Rabbids RPG του Switch επιστρέφει στο προσκήνιο. Όπως ακούγεται, το παιχνίδι ονομάζεται Mario + Rabbids Kingdom Battle και έχει μεταξύ άλλων turn-based μάχες, διπλό local co-op και πολύ χιούμορ. Οι playable χαρακτήρες είναι οι Mario, Luigi, Yoshi, Peach και τέσσερα Rabbids ντυμένα Mario, Luigi, Yoshi και Peach. Το παιχνίδι αναπτύσσεται από τη Ubisoft, όχι τη Nintendo, και χρησιμοποιεί τη Snowdrop engine του The Division. Το Mario + Rabbids Kingdom Battle λογικά θα ανακοινωθεί στην E3 2017 (αρχικά περιμέναμε να το δούμε στην παρουσίαση του Switch τον Ιανουάριο) και αναμένεται Αύγουστο/Σεπτέμβριο. Σας ενδιαφέρει;\nΚορυφαίος μουσικοσυνθέτης για το... Mario Rabbids RPG του Switch;\nΩς γνωστόν, σύμφωνα με φήμες ένα από τα πρώτα παιχνίδια του Switch είναι το Mario Rabbids RPG που ετοιμάζουν η Ubisoft και η Nintendo. Όπως ακούγεται, την μουσική του Mario Rabbids RPG έχει αναλάβει ο κορυφαίος Grant Kirkhope (Goldeneye 64, Perfect Dark, Banjo-Kazooie, Viva Pinata, Kingdoms of Amalur, Civilization: Beyond Earth, Yooka-Laylee). Πρόκειται για εξαιρετική επιλογή που μας γεμίζει αισιοδοξία για το συγκεκριμένο, περίεργο crossover. Το Mario Rabbids RPG θα αποκαλυφθεί στην παρουσίαση του Switch και είναι launch game της κονσόλας. Λέτε να μας εκπλήξει ευχάριστα;\nTAGS:Mario + Rabbids Kingdom Battle, Nintendo, Switch, Ubisoft\nΌλα δείχνουν ότι το Nintendo Switch μας επιφυλάσσει αρκετές εκπλήξεις. Όπως ακούγεται, η Ubisoft και η Nintendo ετοιμάζουν... Mario-Rabbids crossover για το Switch, το οποίο είναι turn-based RPG, με τους λαγούς να εισβάλλουν στον κόσμο του Mario. To παιχνίδι είναι launch game του Switch. Πώς σας φαίνεται η ιδέα;


Έβελυν Πατσιούρα - Need Help\nΕίμαι Ψυχολόγος και κάτοχος άδειας ασκήσεως επαγγέλματος. Φέτος ολοκλήρωσα τις τριετείς μεταπτυχιακές μου σπουδές στη Συμβουλευτική και Ψυχοθεραπεία με ειδίκευση στο συνθετικό μοντέλο (Προσωποκεντρική & Γνωσιακή-Συμπεριφορική προσέγγιση). Τα έτη 2018-2020 στα πλαίσια της πρακτικής μου άσκησης παρείχα τις υπηρεσίες μου μέσω του Συμβουλευτικού σταθμού του Μητροπολιτικού Κολλεγίου Θεσσαλονίκης, University of East London. Έχω παρακολουθήσει και παρακολουθώ πλήθος σεμιναρίων ενώ στα ερευνητικά μου ενδιαφέροντα συγκαταλέγονται μεταξύ άλλων οι εξαρτήσεις και το έμφυλο ζήτημα.\nΖώνη Άνεσης Ή Αποτελμάτωσης; – γράφει η ‘Εβελυν Πατσιούρα, Ψυχολόγος-Ψυχοθεραπεύτρια. Τι είναι η ζώνη βολικότητος ή αλλιώς Comfort Zone; H ζώνη βολικότητας είναι μία συνθήκη ουδέτερου έως μηδενικού άγχους στην οποία το άτομο καταφεύγει σε ένα συγκεκριμένο και προβλέψιμο ρεπερτόριο συμπεριφορών με σκοπό την εξυπηρέτηση των βασικών αναγκών του (Bardwick, 1991). Βρισκόμενο σε ένα τέτοιο […]\nΓονική αποξένωση – τι είναι; πότε συμβαίνει; για ποιο λόγο; – γράφει η Έβελυν Πατσιούρα – Ψυχολόγος, Ψυχοθεραπεύτρια. Η γονική αποξένωση ή αλλοτρίωση είναι το φαινόμενο, συνήθως απόρροια ενός συγκρουσιακού διαζυγίου, κατά το οποίο ο ένας γονιός προσπαθεί να συμμαχήσει με το παιδί και να το αποξενώσει μέσω της ψυχολογικής χειραγώγησης από τον άλλο γονέα […]\nΌρια – Θέτοντάς τα, διαλέγω εμένα! – γράφει η Έβελυν Πατσιούρα – Ψυχολόγος, Ψυχοθεραπεύτρια Tα όρια αντιπροσωπεύουν μία λεπτή, άυλη γραμμή που μας περιβάλλει και επιτελεί έναν προεξάρχοντα ρόλο στον τρόπο με τον οποίο αλληλεπιδρούμε με τους άλλους ανθρώπους αλλά και με τον εαυτό μας. Η λειτουργία τους είναι ζωτικής σημασίας για την επιβίωση και […]\nΕυγνωμοσύνη: Με τα γυαλιά της Ευγνωμοσύνης – γράφει η Έβελυν Πατσιούρα – Ψυχολόγος. Η ευγνωμοσύνη αντιπροσωπεύει μία έννοια που σε όλους μας έχει κάτι να πει. Οι άνθρωποι την ξέρουν, την αντιλαμβάνονται, την εννοούν. Την αναζητούν, την ξεχνούν, την αναβάλλουν ή την αποθηκεύουν για τα δύσκολα. Εύκολα μπορεί να την ορίσει κανείς αλλά δύσκολα να […]\nΕνδιαφέρεται να:προσφέρει πληροφορίες και υποστήριξη\nΑσχολείται με:εθελοντισμό και εξαρτήσεις


Ζώδια και αστέρια: Τι λέει ο Γ. Λιάγκας για τον αριθμό των ανδρών που «έχει πάει» η Φαίη πριν το γάμο τους; - Astrology.gr\nSTARS 19 Μαρ 2014\nΖώδια και αστέρια: Τι λέει ο Γ. Λιάγκας για τον αριθμό των ανδρών που «έχει πάει» η Φαίη πριν το γάμο τους;\nΤο θέμα με τον αριθμό των συντρόφων που «έχει πάει» μια γυναίκα πριν τοv γάμο άνοιξε στην εκπομπή «Το Πρωινό» και ο Γιώργος Λιάγκας δεν δίστασε στον αέρα να κάνει προσωπικές αποκαλύψεις επί του θέματος!\nΜε τη διελαύνουσα Αφροδίτη (σχέσεις, ερωτικά θέματα) στον Υδροχόο (αποκαλύψεις) σε τρίγωνο με τον Ερμή (απόψεις, δηλώσεις) στο ωροσκόπιο του Γιώργου Λιάγκα, ο παρουσιαστής σε συζήτηση που αφορούσε την επιμονή των ανδρών να ρωτούν να μάθουν για τους συντρόφους που έχει κοιμηθεί μια γυναίκα πριν «πάει» μαζί τους έκανε την προσωπική του τοποθέτηση.\n«Δεν υπάρχει με πόσους άντρες πρέπει να «έχει πάει» μια γυναίκα. Καθεμία «πηγαίνει» με όσους θέλει» είπε, ωστόσο συμπλήρωσε: «Σαφώς δεν αρέσει σε κανέναν η γυναίκα του να έχει περάσει μισό στρατώνα. Δεν σου λέω να είναι παρθένα, αλλά δεν μας αρέσει να την έχει περάσει η μισή Ελλάδα». Και επειδή αρέσκεται να χρησιμοποιεί προσωπικά παραδείγματα αποκάλυψε ότι δεν τον ένοιαξε ποτέ να ρωτήσει με πόσους «έχει πάει» η Φαίη Σκορδά πριν τον γάμο τους!\n«Ρώτα τη Φαίη που είναι γυναίκα μου αν έχω κάνει αυτήν την κουβέντα. Ποτέ! Τι, ρεπορτάζ θα κάνουμε με το πόσους έχει πάει;» τόνισε. Εξάλλου, όπως ο ίδιος είχε δηλώσει στο παρελθόν, με την παρουσιάστρια προχώρησε σε σχέση όταν κατάλαβε ότι το ντύσιμό της, που δεν ήταν τόσο σεμνό όσο θα ήθελε, δεν αντιπροσώπευε και το ποια πραγματικά είναι η Φαίη!\nΜε λίγα λόγια, τι γυναίκα έχει πάρει το ξέρει και του φτάνει... με το παραπάνω!


Αν δεν αλλάξουμε μυαλά θα τυραννιόμαστε για καιρό με sms και lockdown – Περισκόπηση\nΑν δεν αλλάξουμε μυαλά θα τυραννιόμαστε για καιρό με sms και lockdown\nΣτην Ελλάδα, επειδή ο καιρός “ανοίγει”, επειδή είμαστε μπουχτισμένοι και κουρασμένοι από την κλεισούρα που έχουν φέρει τα lockdown (που εκ του αποτελέσματος αποδείχθηκαν αναποτελεσματικά, ελέω και των μεταλλάξεων) και επειδή είμαστε λαβωμένοι οικονομικά από το σφράγισμα δραστηριοτήτων, ζητάμε και όπως φαίνεται οδηγούμαστε σε “χαλάρωση” των μέτρων.\nΜια χαλάρωση που όλοι τη βλέπουμε ως τη λύση όλων των προβλημάτων που έχει φέρει η πανδημία. Είναι όμως μια “χαλάρωση μέτρων” η πραγματική λύση στο πρόβλημα με τον κορωνοϊό;\nΤην ίδια ώρα, στη Γαλλία ο Μακρόν ανακοίνωσε τη διεύρυνση σε εθνικό επίπεδο των περιοριστικών μέτρων που ίσχυαν τοπικά ενώ στην Ιταλία γίνεται υποχρεωτικός ο εμβολιασμός όλων όσων είναι στο δημόσιο και ιδιωτικό “κύκλωμα” της Υγείας (γιατρών, νοσοκόμων, διοικητικού προσωπικού, φαρμακοποιών κλπ).\nΜήπως τελικά είμαστε σε πραγματικά κομβικό σημείο για την πορεία της πανδημίας;\nΔεν θα ασχοληθούμε με τα μέτρα που θα ισχύσουν στη Γαλλία ή στην Ιταλία. Άλλωστε να δικά μας είναι αρκετά μπερδεμένα για να μπερδευτούμε και με τα ξένα…!!! Ούτε θα μπούμε στη διαδικασία να ψαχνόμαστε για το εάν λειτουργούμε με “διαφορά φάσης” σε σχέση με τους Γάλλους ή τους Ιταλούς.\nΑπλά ήρθε η ώρα να καθίσουμε επιτέλους και να δούμε σοβαρά αν για την κατάσταση μας φταίνε αποκλειστικά και μόνο τα (πολλές φορές αποτυχημένα) περιοριστικά μέτρα ή αν φταίει και η γενικότερη στάση μας, ως οργανωμένη κοινωνία αλλά και ως άτομα.\nΜε βαφτίσια δωματίων νοσοκομείων σε ΜΕΘ δουλειά ΔΕΝ γίνεται! Ούτε με σπασμωδικές κινήσεις. Αν δεν ακούσουμε τους νοσοκομειακούς, που τραβάνε όλο το λούκι δώδεκα μήνες τώρα, πάλι ΔΕΝ γίνεται δουλειά. Όπως επίσης ΔΕΝ γίνεται δουλειά και ΔΕΝ θα απαλλαγούμε από τον κορωνοϊό αν νομίζουμε ότι το θέμα είναι πολιτικής φύσης και πλακωνόμαστε μεταξύ μας μέσα στη Βουλή λέγοντας διάφορες εξυπνάδες (άσε δε που ΔΕΝ λύνονται όλα με πολιτικές αποφάσεις ή με μέτρα αστυνομικής φύσης!).\nΈνας χρόνος πανδημίας δείχνει ότι κάποια πράγματα πήγαν στραβά\nΟ ένας χρόνος πανδημίας (και μέτρων) που πέρασε μας δείχνει ότι το πρόβλημα θα μας ταλαιπωρεί όσο δεν έχει γίνει απολύτως κατανοητό. Είναι λογικό ο κόσμος, βλέποντας τα κρούσματα να αυξάνονται και η ζωή του να μην επιστρέφει στα προ κορωνοϊού, να λέει “σιγά μην κρατήσω τα μέτρα, αφού και μέτρα έχω στο κεφάλι μου και κρούσματα υπάρχουν”.\nΜήπως όμως τελικά δε φταίνε μόνο τα κάθε είδους μέτρα αλλά και το γεγονός ότι αυτά δεν συνοδεύτηκαν από σωστή ενημέρωση, από μια σοβαρή και υπεύθυνη καμπάνια; Η αλλαγή της νοοτροπίας μας είναι το βασικότερο όπλο στην καταπολέμηση της πανδημίας. Δηλαδή ρε γαμώτο, είναι ανάγκη “να πάθουμε για να μάθουμε”;;;\nΈχω δει φίλους μου εδώ στην περιοχή μας κι άλλους που ζουν πιο μακριά να έχουν αλλάξει ριζικά τη στάση τους για την πανδημία, όταν νόσησαν οι ίδιοι και ζορίζονταν ακόμη και να ανασάνουν ή όταν νοσηλεύτηκε κάποιος συγγενής ή φίλος τους που τους αφηγήθηκε την περιπέτειά του.\nΕπίσης, έχω συναντήσει άλλους, που επειδή ήταν απ’ τους τυχερούς και το πέρασαν το θέμα “ελαφρά” να συμπεριφέρονται πλέον ως ανέμελες κορασίδες και στη λογική του “έλα μωρέ, όλα καλά…”\nΑλλαγή νοοτροπίας χρειάζεται, μέχρι να αντιληφθούμε με τι διάολο έχουμε μπλέξει. Αλλαγή νοοτροπίας που σε συνδυασμό με πραγματικά στοχευμένα μέτρα και με εμβολιασμούς θα φέρει το επιθυμητό αποτέλεσμα, που δεν είναι άλλο απ’ την πραγματική επιστροφή στην καθημερινότητά μας.\nΓιατί η καθημερινότητα μας δεν είναι ούτε το κλείσιμο στο σπίτι ούτε η έξοδος με sms. Αλλιώς θα τυραννιόμαστε με αέναους κύκλους lockdown και με πενταψήφια στα κινητά μας…\n← Διακοπή υδροδότησης σε Ξεχασμένη και Ραψομανίκι → Δήμος Αλεξάνδρειας: τι συμβαίνει τελευταία με κάποιους προέδρους Κοινοτήτων;;


«ΤΟ ΒΑΛΣ Μ Ε ΤΑ ΠΑΡΑΜΥΘΙΑ»: Η Κάρμεν Ρουγγέρη μας βάζει στον χορό. - Θέατρο\nΑρχική > What's HOT > Θέατρο > «ΤΟ ΒΑΛΣ Μ Ε ΤΑ ΠΑΡΑΜΥΘΙΑ»: Η Κάρμεν Ρουγγέρη μας βάζει στον χορό.\nΗ Κάρμεν Ρουγγέρη και ο θίασός της ταξιδεύουν στις γειτονιές της Ελλάδας με την παράσταση «Το βαλς με τα παραμύθια», τη μεγάλη θεατρική επιτυχία του χειμώνα. Μέσα από έξι αγαπημένα παραμύθια τα παιδιά θα γνωρίσουν τον πατέρα του βαλς, τον Γιόχαν Στράους και την υπέροχη μουσική του.\nΗ επιλογή των παραμυθιών δεν έγινε τυχαία, αλλά με σκοπό την ανάδειξη των αξιών της ζωής: Αγάπη, συνέπεια, εντιμότητα, συνεργασία, υπευθυνότητα, καλοσύνη. Οι τίτλοι των παραμυθιών:\nΚαι βέβαια, όπως σε κάθε παράσταση της Κάρμεν Ρουγγέρη έτσι και σε αυτή τα σκηνικά και τα κοστούμια είναι τι άλλο; παραμυθένια!\nΠαραστάσεις εντός Αττικής\nΗμερομηνίες:13/8: Τριανόν cinema, Σαρωνίδα, 16/8: Κηποθέατρο «Τα χρόνια της Αθωότητας» Λαύριο, 28/8: Κινηματογράφος Άλεξ, Πόρτο Ράφτη. Ώρα: 21:00


Σε εργασίες αποκατάστασης του οδοστρώματος θα προχωρήσει την Τετάρτη 9/10/2019 στην οδό Μεγάλου Αλεξάνδρου στη Νέα Άμπλιανη η ΔΕΥΑ Λαμίας. Για τον λόγο αυτό θα γίνει εκτροπή της κυκλοφορίας.\nΑγαπητέ κ. Διευθυντά, καλόν είναι να συνεχίσετε τον εκσυγχρονισμό της εταιρίας. Έχω δει ηλεκτρονικές πινακίδες αναγγελίας, που τοποθετούνται σε δρόμους πριν το έργο, για να μπορέσει ο οδηγός να επιλέξει άλλο δρομολόγιο…για δέστε το.